परीक्षा जवळ आली की मुलं अभ्यासासाठी जागरण करतात . त्यासाठी चहा - कॉफीचा आणि एनर्जी ड्रिंक्सचा मारा केला जातो . या पेयांमुळे तरतरी येते खरी , पण त्यातून आपल्या आरोग्याची किती हानी होते , हे तुम्हाला माहीत आहे का ? सध्या परीक्षेचे दिवस चालू आहेत . वर्षांच्या सुरुवातीपासून कितीही अभ्यास केला तरीही शेवटचा अभ्यास हा महत्त्वाचाच असतो . वर्षभराचा अभ्यासक्रम एका महिन्यात किंवा आठवडय़ात पुरा करायचा म्हणजे अर्थात जागरणे आलीच . त्यांना पर्याय नाही . अशा वेळी झोप उडविण्याचे प्रयत्न जोरात चालू असतात . मग रात्री चहा , कॉफी यांचा मारा चालू होतो . काही मुलांची तर अगदी एनर्जी ड्रिंक्सपर्यंतही मजल पोचते . पण या सगळ्या पेयांचे आरोग्यावर काय परिणाम होतात हे समजून घेऊन मगच त्यांचा किती आणि कसा वापर करावा हे ठरवावे . चहा , कॉफी किती आरोग्यदायी ? चहा किंवा कॉफी ही दोन्ही पेयं मुळीच वाईट नाहीत . कारण या दोन्ही पेयांमध्ये ‘अँटिऑक्सिडंट’चे प्रमाण चांगले असते . चहातल्या ‘फ्लॅव्हेनॉइड’ या घटकातून ‘कॅटेचिन’ हे अँटिऑक्सिडंट मिळते , तर कॉफीत ‘क्लोरोजेनिक अॅसिड’ हे अँटिऑक्सिडंट असते . अँटिऑक्सिडंट शरीरातील पेशींचे आरोग्य आणि एकूणच रोगप्रतिकारशक्ती वाढवतात . तसेच काही प्रकारचे कर्करोग , हृदयविकार , वय वाढण्याशी संबंधित समस्या , अल्झायमर अशा आजारांना प्रतिबंध करतात , त्यामुळे त्या दृष्टीने ही पेये उत्तमच . चहा आणि कॉफीची महत्त्चाची समस्या म्हणजे या दोन्ही पेयांमध्ये साखर असते . कॅपेचिनोसारख्या कॉफीमध्ये क्रीमही असते . त्यामुळे सतत चहा - कॉफी पिणाऱ्यांच्या पोटात कॅलरीजदेखील जास्त जातात . या अतिरिक्त कॅलरीजमुळे वजन वाढण्याची शक्यता असते . हा मुद्दा लक्षात घेतला तर चहा - कॉफी दोन्ही कमी साखरेचे किंवा साखर न घातलेले घ्यावे . शक्यतो त्यात दूधही न घातलेले चांगले . दूध न घालण्याचे कारणही समजून घेणे गरजेचे आहे . दुधात ‘केसिन’ नावाचे प्रथिन असते . हे प्रथिन चहा - कॉफीतील अँटिऑक्सिडंटचा प्रभाव कमी करते . पण मग कोऱ्या चहा - कॉफीने ‘अॅसिडिटी’ होणार नाही का , असा प्रश्न उपस्थित होतो . ज्यांना चहा - कॉफीने अॅसिडिटी होते त्यांनी या पेयांमध्ये थोडेसे दूध घातले तर हरकत नाही . अन्यथा दूध किंवा क्रीम घालणे टाळावेच . त्यामुळे ‘ब्लॅक टी’ किंवा ‘ब्लॅक कॉफी’ चांगली . दूध घातल्याशिवाय चहा - कॉफी पिणे शक्यच नाही , अशी परिस्थिती असेल तर त्यात म्हशीच्या दुधापेक्षा गाईचे दूध घालणे चांगले . कारण गाईच्या दुधात स्निग्धांश कमी असतो . ‘आइस टी’ म्हणजे थंड चहा हेदेखील उत्तम पेय आहे . पण तयार आइस टीमध्ये भरपूर साखर असल्यामुळे कमी साखर घालून घरी केलेला प्यायल्यास बरे . दिवसभरात जास्तीत जास्त तीन ते चार कप चहा किंवा कॉफी प्यायली तर चालू शकेल . त्यापेक्षा अधिक प्रमाणात आणि वारंवार ही पेये पिणे मात्र टाळावे . महत्त्वाची गोष्ट म्हणजे झोपण्यापूर्वी चार ते सहा तास चहा - कॉफी पिऊच नये . अगदी प्यायचीच असेल तर या काळात ‘डीकॅफिनेटेड कॉफी’ पिता येईल . अगदी कमी कॅफिन असलेली ही कॉफीही बाजारात मिळते . त्यात प्रतिकप दहा मिलीग्रॅमइतकेच कॅफिन असते . चहा किंवा कॉफी पिऊन लगेच झोपणे मात्र चुकीचेच . काही जणांना रात्री उशिरापर्यंत किंवा अतिताणाचे काम करण्यासाठी वारंवार चहा किंवा कॉफी प्यावीशी वाटते . काही मुलेही रात्री अभ्यास करण्यासाठी झोप उडवायला चहा किंवा कॉफीचा मारा करतात . असे करणे बरोबर नाही हे कळूनदेखील ही मंडळी ते टाळू शकत नाहीत . चहा - कॉफीमधून कॅफिन पोटात गेले की तरतरी येते हे जरी खरे असले तरी त्याला एक पर्याय आहे . उशिरापर्यंत सातत्याने काम करावे लागणाऱ्यांनी दर दोन तासांनी काहीतरी खाल्ले किंवा प्यायले तर शरीरातील शक्ती टिकून राहील . पांढरा आणि हिरवा चहा चांगला ! चहाचे ‘व्हाइट’ , ‘ग्रीन’ आणि ‘ब्लॅक’ असे तीन प्रकार आहेत . यातील पांढऱ्या चहात अँटिऑक्सिडंट सर्वाधिक मिळतात . त्याखालोखाल हिरव्या आणि मग काळ्या चहाचा क्रमांक लागतो . त्यामुळे पांढरा आणि हिरवा चहा चांगलाच . काळा चहादेखील चांगला आहे , पण तो कोरा आणि कमी सारखेचा असावा . हल्ली ‘हर्बल टी’च्या नावाखाली गुलाब किंवा जास्वंदीच्या फुलांचा महागडा चहा बाजारात मिळतो . अशा चहात गुलाबाच्या पाकळ्या असतीलही कदाचित , पण त्यात अनेकदा चहाची पानेच नसतात ! ! त्यामुळे तुम्ही चहा म्हणून हे पेय पिणार असाल तर या गोष्टीकडे लक्ष द्या . ही हर्बल पेये चांगली असली तरी त्यातून ‘अँटिऑक्सिडंट’ मिळतीलच असे नाही . मोठय़ा माणसांनी प्रतिदिवशी कॅफिनयुक्त पेयांमधून जास्तीतजास्त ३०० ते ४०० मिलीग्रॅम कॅफिन घेतलेले चालू शकते . पण एका वेळी २५० मिलीग्रॅम कॅफिनचे सेवन नको . कॅफिनला संवेदनशील असलेल्यांना १०० ते १२० मिलीग्रॅम एवढे कॅफिन पोटात गेल्यानंतरही त्याचा झोपेवर विपरीत परिणाम होऊ शकतो . पौगंडावस्थेतील मुला - मुलींसाठी कॅफिनची मर्यादा एका दिवसात १०० मिलीग्रॅम अशी तर गर्भावस्थेतील स्त्रियांसाठी ती प्रतिदिवशी २०० मिलीग्रॅम आहे . या मर्यादेपेक्षा कमीच कॅफिन पोटात गेलेले बरे . कॅफिनच्या अतिसेवनाचे परिणाम म्हणजे निद्रानाश , नराश्य , अस्वस्थता , हृदयाचे ठोके वाढणे , रक्तदाब वाढणे , वारंवार लघवीला जावे लागणे व डोकेदुखी यांसारखी लक्षणे दिसू शकतात . ऊर्जा पेये - एनर्जी ड्रिंक्स गेल्या काही वर्षांत बाजारात सॉफ्ट ड्रिंक्सबरोबरच ‘एनर्जी ड्रिंक्स’ने अमाप लोकप्रियता मिळवली आहे . शॉिपग मॉलपासून नाक्यावरच्या किराणा दुकानापर्यंत सगळीकडे ही पेयं अगदी सहज मिळतात . ‘इन्स्टंट’ तरतरी देण्याचा दावा करणारी ही पेयं म्हणजे ‘कॅफिनेटेड एनर्जी ड्रिंक्स’ . कॅफिनेटेड एनर्जी ड्रिंक्स आरोग्यासाठी कितपत सुरक्षित आहेत यावर वाद आहे . या पेयांच्या कॅनवर त्यांच्या सेवनाबद्दल काही सूचना लिहिलेल्या असतात खऱ्या ; पण पेय पिणाऱ्यांकडून त्या पाळल्या जातात का यावरही मोठं प्रश्नचिन्ह आहे . ‘कॅफिन’ हा शब्द कॉफीची आठवण करून देतो . कॉफी , चहा आणि अगदी चॉकलेटमध्येही कॅफिन असतंच . पण हे कॅफिन नसíगक स्वरूपात आणि कमी प्रमाणात असतं . सॉफ्ट ड्रिंक्ससारख्या भरपूर साखर असलेल्या पेयात कृत्रिमरीत्या कॅॅफिन आणि आणखी काही घटक मिसळल्यावर जे तयार होतं ते ‘कॅफिनेटेड एनर्जी ड्रिंक्स’ . जाहिरातींमध्ये या पेयांमुळे त्वरित तरतरी येते व दम ( स्टॅमिना ) टिकतो असे सांगितलं जातं . ते काही प्रमाणात खरंही आहे . ही ‘इन्स्टंट’ तरतरी कशी मिळते ते पाहू या – कॅफिनेटेड पेय प्यायल्यावर त्यातलं कॅफिन मेंदूतल्या ‘अॅडेनोसिन’ या द्रव्याचा प्रभाव कमी करतं . अॅडेनोसिन हे द्रव्य झोपेशी संबंधित आहे . त्याचा प्रभाव कमी झाला की शरीरातील ‘पिटय़ुटरी ग्रंथी’ ‘अॅड्रेनालीन’ या संप्रेरकाचं स्रावण करायला सुरुवात करते . ‘अॅड्रेनालीन’ हृदयाचे ठोके वाढवतं , डोळ्यांची बुब्बुळंदेखील विस्फारली जातात . हे संप्रेरक यकृताला रक्तात अधिक साखर सोडण्याचा संदेश देतं . शरीरात वेगानं घडणाऱ्या या प्रक्रियांमुळे झटकन तरतरी आल्यासारखं वाटतं . अशी तरतरी आणणारं हे पेय वाईट का , असा प्रश्न पडला ना ? इथे मुद्दा येतो अतिसेवनाचा . ही एनर्जी िड्रक्स विशेषतः तरुणांमध्ये लोकप्रिय आहेत . आश्चर्य म्हणजे मुलं हल्ली परीक्षेच्या आधी रात्री जागण्यासाठी याचा वापर करतात . पण त्यांचं शरीरासाठी सुरक्षित प्रमाण काय आणि ठरावीक वेळात किती पेय प्यायलं तर नुकसान होणार नाही या दोन गोष्टी मात्र लक्षात घेतल्या जात नाहीत . एनर्जी िड्रक थोडय़ा प्रमाणात घेतल्यावर तरतरी येते हे जरी खरं असलं तरी ते अति प्रमाणात किंवा कमी वेळात अति प्रमाणात प्यायल्यास त्यांचा हृदयावर विपरीत परिणात पटकन दिसू शकतो . अशा परिस्थितीत रक्तदाब वाढून रक्तस्राव होण्याची शक्यता असते . ही पेयं आम्लपित्त वाढवणारी असून त्यामुळे उलटय़ा होणं आणि अल्सरसारखे त्रासही सुरू होतात . व्यसन बरं नव्हे ! ! ! कॅफिन ‘अॅडिक्टिव्ह’ म्हणजे व्यसन लावणारं आहे . ठरावीक वेळी येणारी चहा किंवा कॉफीची तल्लफ आणि त्या वेळी ते न मिळाल्यामुळे होणारी अस्वस्थता बऱ्याच जणांनी अनुभवली असेल . कॅफिनेटेड पेयांमध्ये ‘गौराना सीड’ हा एक घटक वापरला जातो ज्यात कॉफीच्या बियापेक्षाही जास्त कॅफिन असतं . ‘कॅफिनेडंट एनर्जी ड्रिंक्स’ व्यसन लावणारी असल्यामुळे त्यांची सवय झाल्यावर एखाद्या दिवशी ते पेय मिळालं नाही , तर इतर व्यसनांप्रमाणेच डोकं दुखणं , अस्वस्थता येणं , स्नायू कडक होणं , लक्ष न लागणं , झोप न येणं अशी ‘विथड्रॉव्हल सिम्प्टम्स’ दिसतात . पोटात जाणाऱ्या कॅफिनची मात्रा दिवसाला एक ग्रॅमपेक्षा अधिक झाली , तरी त्याचे घातक परिणाम दिसू शकतात . यात अस्वस्थता , रक्तदाब वाढणं , हृदयाचे ठोके वाढणं , निराश वाटणं , जुलाब होणं या लक्षणांचा समावेश आहे . ही मात्रा पाच ते दहा ग्रॅम अशी वाढली तर ते जिवावरही बेतू शकतं . अति प्रमाणात कॅफिन घेत राहिल्यास शरीरात लोह कमी शोषलं जातं आणि पांडुरोग किंवा अॅनिमिया होण्याचीही शक्यता असते . या पेयांमध्ये साखर भरपूर प्रमाणात असल्यामुळे वजन वाढण्यासाठीही ती कारणीभूत ठरतात . ‘हाय फ्रुक्टोज कॅर्न सीरप’ वापरलेली अति गोड कॅफिनेटेड ड्रिंक्स सातत्याने प्यायल्याने स्थूलपणा येण्याबरोबरच ‘टाइप - टू मधुमेह’देखील होऊ शकतो . यातील काही पेयांमध्ये ग्लुकोजऐवजी कृत्रिम स्वीटनर वापरलं जातं . हे स्वीटनर शरीरासाठी हानिकारक असतात . एनर्जी ड्रिंक्स कधीच पिऊ नयेत इतक्या सगळ्या दुष्परिणांविषयी वाचल्यावर कॅफिनेटड एनर्जी ड्रिंक्स कधीच घेऊ नयेत का , असा प्रश्न पडणं साहजिक आहे . तर त्याचं उत्तर असं आहे की , एकच गोष्ट प्रत्येकाच्या तब्येतीला मानवतेच असं नाही . त्यामुळे जाहिरातींना न भुलता आपल्या प्रकृतीस हे पेय मानवेल का , याचा विचार ते पेय पिणाऱ्याने करणं गरजेचं आहे . मुख्य म्हणजे विनाकारण कॅफिनेटड एनर्जी ड्रिंक्स पिणं टाळणंच उत्तम . कॅफिन नसलेली नसíगक पेयंही शरीराला तरतरी देतातच ! ! शहाळ्याचं पाणी , भाज्यांचे किंवा फळांचे रस , लिंबू सरबत , कोकम सरबत किंवा साखर - मीठ घातलेली घरगुती सरबतं , बार्लीचं पाणी हे ताजेतवाने करणारे काही नसíगक पर्याय अजमावून पाहा . कृत्रिम पेयांमुळे येणारी तरतरी टाळलेलीच बरी ! ! ! चहा - कॉफी आणि ‘कॅफिन’ चहा - कॉफीतील कॅफिनचं साधारण प्रमाण काळा चहा – ४७ ते ६० मिलिग्रॅम कॅफिन प्रतिकप हिरवा चहा ( ग्रीन टी ) - २५ मिलिग्रॅम प्रतिकप एक्स्प्रोएयस्प्रेसो कॉफी – ८० मिलिग्रॅम प्रतिकप स्ट्राँग ड्रिप कॉफी – १४० मिलिग्रॅम प्रतिकप इन्स्टंट कॉफी - २ चहाचे चमचे कॉफी पावडरमध्ये ६० मिलिग्रॅम . डॉ . वैशाली जोशी response . lokprabha @ expressindia . com


बॉलिवूडमध्ये एखाद्या सेलिब्रिटीच्या मुलावर किंवा मुलीवर प्रसारमाध्यमांच्या नजरा असणं ही काही नवी बाब नाही . आता याच सेलिब्रिटी किड्सच्या विश्वात आणखी एका लहानग्याचा समावेश झाला आहे . हो , पण हा नवा सदस्य बी - टाऊनच्या या दुनियेतील नसून तो दाक्षिणात्य चित्रपटसृष्टीतील स्टार किड आहे . टॉलिवूडमधील प्रसिद्ध अभिनेता अल्लू अर्जुनच्या Allu Arjun आगामी चित्रपटाच्या ऑडिओ लाँच सोहळ्यावेळी त्याच्या मुलावर म्हणजेच अयानवरच सर्वांच्या नजरा खिळल्या होत्या . ‘दुव्वदा जगन्नधाम’ Duvvada Jagannadham या चित्रपटाच्या ऑडिओ लाँच सोहळ्याच्या वेळी आकर्षणाचा बिंदू अल्लू अर्जुन असायला हवा होता . पण , या सुपरस्टार डॅडीच्या स्टारडममध्ये आता त्याच्या मुलाचाही शिरकाव झाला आहे असंच म्हणावं लागेल . अयानचं गोंडस रुप आणि कार्यक्रमातील त्याचा वावर अनेकांचीच मनं जिंकून गेला . त्यामुळे सध्याच्या घडीला टॉलिवूडमध्ये अयान सर्वांच्या आवडीचा स्टारकिड ठरत आहे . पाहा : VIDEO : माझ्यासाठी अनुष्कासोबतचा ‘तो’ क्षण खूप खास - विराट कोहली अल्लूची पत्नी स्नेहा रेड्डी सोशल मीडियावर चांगलीच सक्रिय आहे . ती नेहमीच इन्स्टाग्राम अकाऊंटवरुन काही फोटो आणि व्हिडिओ पोस्ट करत असते . तिच्या या फोटोमुळे चाहत्यांनाही अल्लू अर्जुनच्या जीवनाला जास्त जवळून पाहण्याची संधी मिळत आहे . स्नेहा पोस्ट करत असलेल्या फोटोंमध्ये अयानचंही सुरेख रुप पाहायला मिळतं . मुख्य म्हणजे अल्लूप्रमाणेच अयानही अनेकांची मनं जिंकत आहे . त्यामुळे हा स्टार किड आतापासून वडिलांच्या पावलावर पाऊल ठेवत असल्याचं म्हटलं जात आहे . टॉलिवूडमधील अभिनेत्यांचं वाढतं प्रस्थ पाहता सध्या दाक्षिणात्य सेलिब्रिटीसुद्धा विविधभाषी प्रेक्षकांवर त्यांची छाप उमटवण्यात यशस्वी झाले आहेत असं म्हणायला हरकत नाही . दरम्यान , अल्लू अर्जुनच्या वाट्याला आलेलं हे यश त्याला इतक्या सहजासहजी मिळालं नाहीये . बऱ्याच प्रयत्नांनंतर आणि मेहनतीनंतर त्याच्या वाट्याला हे यश आलं आहे .


‘ये रिश्ता क्या कहलाता है’ ही मालिका सध्या बऱ्याच कारणांनी चर्चेत आहे . मालिकेच्या कथानकामुळे टेलिव्हिजन विश्वात ‘ये रिश्ता . . ’चर्चेत आहेच . पण , गेल्या काही दिवसांपासून या मालिकेतील अभिनेता मोहसीन आणि शिवांगी यांच्या प्रेमप्रकरणानेही अनेकांचेच लक्ष वेधले आहे . मोहसीन - शिवांगीच्या चर्चा थांबत नाहीत तोच पुन्हा एकदा सर्वांच्या नजरा ‘ये रिश्ता क्या कहलाता है’ या मिलिकेकडे वळल्या आहेत . पण , यावेळी मात्र मालिका चर्चेत येण्याचे कारण म्हणजे मालिकेच्या सेटवर दाखल झालेला एक पाहुणा आहे . अर्थात या पाहुण्याच्या अनपेक्षित एण्ट्रीने अनेकांना धडकीही भरली . बॉलिवूड लाइफ या संकेतस्थळाने प्रसिद्ध केलेल्या वृत्तानुसार ‘ये रिश्ता क्या कहलाता है’ या मालिकेच्या सेटवर बिबट्या आल्यामुळे गोंधळाचे आणि भितीचे वातावरण पाहायला मिळाले . बॉलिवूड लाइफने प्रसिद्ध केलेल्या वृत्तानुसार कार्तिक ( मोहसीन ) आणि नायरा ( शिवांगी ) यांच्यात एका दृश्याचे चित्रिकरण सुरु असतानाच त्यावेळीच तिथे एक प्राणी आला . तो बिबट्याअसल्याची गोष्ट कोणाच्याच लक्षात आली नाही . पण , मालिकेच्या दिग्दर्शकांच्या ही बाब लक्षात येताच त्यांनी सर्वांना आहे त्याच ठिकाणी उभे राहण्यास सांगितले . त्यासोबतच त्यांनी कोणीही पळापळ करु नये असेही सर्वांना सांगितले . बिबट्या सेटवर आल्यामुळे अनेकांमध्ये भितीचे वातावरण पाहायला मिळाले पण , काही वेळातच तो बिबट्या सेटवरुन निघून गेला . दरम्यान , अभिनेता मोहसीनला जेव्हा या घटनेबद्दलल विचारण्यात आले तेव्हा तो म्हणाला , ‘एका रोमॅण्टीक दृश्याचे चित्रिकरण सुरु असताना मला शिवांगीने अचानक खेचले , कारण तेथे चित्ता आला होता . त्यावेळी मालिकेचा सर्वच चमू घाबरला होता . त्यानंतर तो चित्ता व्हॅनिटी व्हॅनजवळ गेला . पण , त्यावेळी रात्री सर्वजण सजग होते . ’ याआधीही ‘ये रिश्ता… . ’च्या सेटवर आग लागली होती , त्यावेळी सुदैवाने कोणतीही मोठी हानी झाली नव्हती . मालिकांच्या सेटवर होणारे अपघात आणि कलाकारांची सुरक्षितता हे प्रश्न गेल्या बऱ्याच दिवसांपासून चर्चेचा विषय ठरत आहेत . त्यातही चित्रिकरणादरम्यान अचानक बिबट्याच्या येण्याने गोंधळाच्या वातावरणामुळेही आता चित्रनगरीमध्ये मालिकांच्या निर्मात्यांतर्फेच जास्त दक्षता बाळगली जात आहे .


सैफ अली खानची मुलगी सारा अली खान बॉलिवूडमध्ये पदार्पण करण्यास सज्ज झाली असून ती ‘केदारनाथ’ आणि ‘सिम्बा’ या चित्रपटाच्या माध्यमातून प्रेक्षकांच्या भेटीला येणार आहे . विशेष म्हणजे साराचे चित्रपट प्रदर्शित होण्यापूर्वीच ती लोकप्रिय झाली आहे . त्यामुळे तिच्याविषयी जाणून घेण्याची चाहत्यांना उत्सुकता असल्याचं दिसून येतं . यातच तिने बॉलिवूडमधील एक लोकप्रिय अभिनेत्यासोबत लग्न करण्याची इच्छा व्यक्त केली आहे . चित्रपट दिग्दर्शक करण जोहरच्या ‘कॉफी विद करण’च्या सेटवर साराने वडील सैफअली खानसोबत हजेरी लावली होती . यावेळी तिने अभिनेता रणबीर कपूरसोबत लग्न करण्याची इच्छा व्यक्त केली आहे . हा भाग लवकरच प्रसारित होणार असून त्यापूर्वी ‘स्टार वर्ल्ड’ने एक व्हिडिओ शेअर केला आहे . या शोमध्ये करणने साराला कोणासोबत लग्न करायला आवडेल ? आणि कोणत्या अभिनेत्याला डेट करायला आवडेल ? असे प्रश्न विचारले . त्यावर उत्तर देत ‘रणबीरसोबत लग्न करण्याची इच्छा असून कार्तिक आर्यनला डेट करायला आवडेल’ , असं साराने सांगितलं . ‘सोनू के टिटू की स्वीटी’ या चित्रपटामध्ये कार्तिक आर्यन झळकला आहे . दरम्यान , सैफनेदेखील त्याचा होणारा जावई कसा असावा याविषयी त्याचं मत मांडल्याचं पाहायला मिळालं . सध्या या दोघा बापलेकीचा व्हिडिओ व्हायरल होत असून यात ते धमाल करताना दिसत आहेत .


योगगुरु बाबा रामदेव यांच्या पतंजली जीन्सची मागच्या काही वर्षांपासून चर्चा आहे . ही जीन्स नेमकी कधी दाखल होणार याबाबतच्या चर्चांना उधाण आले होते . मात्र आता त्यावर पडदा पडण्याची शक्यता असून ही जीन्स केव्हा दाखल होणार याबाबत कंपनीने नुकतेच स्पष्टीकरण दिले आहे . त्यामुळे लवकरच तुम्हाला ही जीन्स घालता येईल . या वर्षाच्या अखेरीपर्यंत कंपनी आपला कापड उद्योग सुरु करेल असे म्हटले जात आहे . या गोष्टीची माहिती पतंजलिचे कार्यकारी अधिकारी आचार्य बालकृष्णन यांनी एका वाहिनीला दिलेल्या मुलाखतीत दिली . परिधान या नावाने कंपनी आपला कपड्यांचा ब्रँड लाँच करेल . हा कपड्यांचा उद्योग नोएडामध्ये असेल . यासाठी एक टीम तयार करण्यात आली असल्याचेही सांगण्यात आले . कपड्यांची निर्मिती तयार करणारी कंपनी वेगळी ( थर्ड पार्टी ) असेल . सुरुवातीला पतंजलि आपल्या कपड्यांच्या १०० शोरुम सुरु करेल असेही सांगण्यात आले आहे . परिधान या ब्रँडअंतर्गत जवळपास ३००० वेगवेगळे कपडे उपलब्ध होतील . ज्यामध्ये मुलांचे कपडे , योगाचे कपडे , स्पोर्टसवेअर , टोपी , चपला , टॉवेल , बेडशीट यांसारख्या गोष्टींचा समावेश असेल . याशिवायही अनेक गोष्टी उपलब्ध होतील . पतंजलीच्या कपड्यांच्या बाबत चर्चा करताना सर्वात आधी जीन्सबाबत चर्चा होती . ज्याबाबत बालकृष्ण यांनी जवळपास दोन वर्ष आधीच माहिती दिली होती . त्यावेळी हा प्रकल्प एक केवळ संकल्पनेइतकाच मर्यादित होता . महिलांसाठी असणारी जीन्स ही भारतीय संस्कृतीला धरुन आणि त्यांना जास्त आरामदायी वाटेल अशी असेल असेही त्यांनी सांगितले होते . ते म्हटलेले , जीन्स ही पाश्चिमात्य संकल्पना आहे . विदेशी गोष्टींच्या वापराबाबत आपण दोन गोष्टी करु शकतो . एकतर त्याचा बहिष्कार करणे अन्यथा आपल्या पद्धतीने त्याचा स्वीकार करणे . सध्या जीन्स लोकांमध्ये मोठ्या प्रमाणात प्रसिद्ध आहे . त्यामुळे त्याचा बहिष्कार करणे शक्य नसल्याने आपण त्यांना स्वदेशी बनविणे गरजेचे आहे . त्यासाठी त्याची स्टाईल , डिझाईन , कापड भारतीय पद्धतीनुसार बनवायला हवे .


अॅसिडीटी ही हल्ली अतिशय सामान्य गोष्ट झाली आहे . जेवणाच्या चुकीच्या वेळा , अपूरी झोप , जंक फूड , चहा आणि कॉफी यांचे व्यसन किंवा मसालेदार खाणे यांसारख्या गोष्टींमुळे अनेकांना कायम पित्ताचा त्रास होतो . हा त्रास होऊ नये यासाठी जीवनशैलीत काही महत्त्वपूर्ण बदल करणे आवश्यक असते . पण सगळ्या गोष्टी पाळूनही अॅसिडीटी झालीच तर आपल्याला त्यावर करता येतील असे काही सोपे उपाय माहित असणे आवश्यक असते . अॅसिडीटीमुळए होणारी डोकेदुखी , जळजळ , उलट्या , अपचन यांसारखा त्रास होऊ नये म्हणून कोणते सोपे उपाय करता येतील पाहूया… हल्लीच्या बदलत्या आणि धावपळीच्या जीवनशैलीमुळे अनेकांना पित्ताचा त्रास वारंवार जाणवतो . झोप पूर्ण न होणे , तणावग्रस्त जीवनशैली , तसेच मोठ्या प्रमाणा फास्ट फूड खाल्ल्याने पित्तदोष निर्माण होतात . यावेळी छातीत जळजळ , उलट्या , अपचनाचा त्रास जाणवतो . पण आपण याकडे तितकेसे लक्ष देत नाही . वारंवार पित्ताचा त्रास होत असल्यास त्याकडे दुर्लक्ष करणे आरोग्यासाठी घातक ठरु शकते . व्हॅनिला आईस्क्रीम – आईस्क्रीममध्ये असणारे घटक अॅसिडीटी कमी करण्यास उपयुक्त असतात . त्यामध्ये असणारा दुधाचा किंवा दुधाच्या पावडरचा अंश अॅसिडीटी कमी करण्यास उपयुक्त ठरतो . त्यामुळे पित्त झाल्याचे समजल्यास लगेचच व्हॅनिला आईस्क्रीम खाणे फायद्याचे ठरते . तुळस आणि तुळशीचे बी – तुळशीमध्ये अँटी अल्सर घटक असतात . त्यामुळे पोटातील वाढलेली अॅसिडची पातळी कमी होण्यास तुळस अतिशय उत्तम उपाय आहे . तुळशीची पाने चावून खाल्ल्याने अॅसिडीटी कमी होण्यास मदत होते . याशिवाय हल्ली बाजारात तुळशीचे बी सहज उपलब्ध होते . त्याचाही अॅसिडीटी कमी होण्यास उपयोग होतो . तुळस अनेकदा घरात असल्याने ती खाणेही सोपे असते . त्यामुळे पित्ताचा त्रास जाणवत असेल तर ४ - ५ तुळशीची पाने खावीत किंवा ग्लासभर पाण्यात भिजवलेले तुळशीच्या बीचे पाणी प्यावे . केळी – केळ्यामध्ये कॅल्शियम आणि पोटॅशियम असते . या घटकांमुळे पोटातील अॅसिडची प्रक्रिया कमी होण्यास मदत होते . त्यामुळे अॅसिडीटी झाल्यास केळे खाणे हा स्वस्तात मस्त उपाय आहे . केळ्यातील फायबरही पचनक्रीया सुलभ होण्यास उपयुक्त असते . केळ्यामुळे पित्ताचा त्रास कमी होतो . दूध – दुधात मोठ्या प्रमाणात कॅल्शियम आढळते . पित्ताचा त्रास होत असेल तर थंड दुधाचे सेवन करावे . यामुळे पोटातील जळजळ कमी होण्यास मदत होते . रात्री झोपताना गार दूध प्यायल्यास पित्ताची तक्रार कमी होते . बडिशेप – बडिशेपही पित्तावर गुणकारी आहे . यात अँटी अल्सर घटक असतात ज्यामुळे पचनक्रिया सुधारते . बद्धकोष्ठतेवरही बडिशेप खाणे हा उत्तम उपाय आहे . त्यामुळे पित्ताची शक्यता वाटत असल्यास त्या व्यक्तींनी बडिशेपचे दाणे चघळावेत .


ऑल इंग्लंड अजिंक्यपद स्पध्रेचे अधिक दडपण न घेण्याचा निर्धार रिओ ऑलिम्पिक रौप्यपदक विजेत्या पी . व्ही . सिंधूने केला आहे . ही स्पर्धा आपल्यासाठी इतर सुपर सीरिज स्पध्रेप्रमाणेच असेल , असे मत तिने व्यक्त केले . ७ ते १२ मार्च या कालावधीत ही स्पर्धा होणार आहे . ‘‘ऑल इंग्लंड ही स्पर्धा मी इतर सुपर सीरिज स्पध्रेप्रमाणेच समजते . या स्पध्रेच्या नावावरून ही खूप मोठी स्पर्धा असल्याचे लोक विचार करत असतील . मात्र एक खेळाडू म्हणून मला सुपर सीरिज स्पर्धामध्ये सामोरे जावे लागणाऱ्या खेळाडूंविरुद्धच येथे खेळायचे आहे . त्यामुळे माझ्यासाठी या दोन्ही स्पर्धा समान आहेत , ’’ असे सिंधू म्हणाली . सिंधूचे मार्गदर्शक आणि मुख्य प्रशिक्षक पुल्लेला गोपिचंद आणि दिग्गज प्रकाश पादुकोण यांना ऑल इंग्लंड स्पध्रेचे जेतेपद पटकावण्यात यश आले आहे . २०१५साली सायना जेतेपदाच्या समीप आली होती , परंतु ऑलिम्पिक विजेत्या कॅरोलिना मारिनकडून तिला पराभव पत्करावा लागला . दरम्यान , सिंधूने गेल्या काही वर्षांत अनेक नवीन विक्रम प्रस्थापित केले आहेत . २०१३च्या विश्व अजिंक्यपद स्पध्रेत सिंधूने कांस्यपदक जिंकले आणि अशी कामगिरी करणारी ती पहिली भारतीय महिला खेळाडू ठरली . पुढच्याच हंगामात तिने विश्व अजिंक्यपद स्पध्रेत पुन्हा कांस्यपदक जिंकले . तसेच ऑलिम्पिक स्पध्रेत रौप्यपदक जिंकणारी ती पहिली भारतीय महिला खेळाडू आहे . ‘‘या स्पध्रेसाठी मी सज्ज आहे आणि स्पध्रेतील प्रत्येक सामना हा महत्त्वाचा आहे . प्रशिक्षण केंद्रात मी मुलांसोबत सराव केला आहे आणि आशा करते की त्याचा फायदा होईल . लक्ष्य गाठण्यासाठी दिवस - रात्र कसून सराव करत आहे , ’’ असे सिंधूने सांगितले . ऑल इंग्लंडच्या पहिल्या फेरीत सिंधूला डेनमार्कच्या मेट्टे पोडल्सेनचा सामना करावा लागणार आहे . सायना ऑलिम्पिक समितीचे प्रतिनिधित्व करणार हैदराबाद : जागतिक बॅडमिंटन महासंघाच्या ( बीडब्लूएफ ) खेळाडू आयोगावर भारताची बॅडमिंटनपटू सायना नेहवालची नियुक्ती झाली आहे . मागील वर्षी तिने आंतरराष्ट्रीय ऑलिम्पिक समितीच्या ( आयओसी ) खेळाडू आयोगाचे प्रतिनिधित्व केले होते . आयओसीने याबाबतचे अधिकृत पत्र सायनाला पाठवले आहे . तसेच बीडब्लूएफच्या खेळाडू आयोगाने इतर सदस्यांनाही याबाबत कळवले आहे . भारतीय खेळाडूंचा आंतरराष्ट्रीय स्तरावर असा गौरव दुर्मीळच समजला जातो . गतवर्षी आयओसीच्या खेळाडू आयोगाचे सदस्यत्व सायनाला जाहीर करण्यात आले होते . दुखापतीतून सावरत असलेल्या सायनाला रिओ ऑलिम्पिक स्पध्रेत पराभव पत्करावा लागला होता . मात्र तिने मागील महिन्यात मलेशिया मास्टर्स ग्रां . प्रि . गोल्ड बॅडमिंटन स्पध्रेचे जेतेपद पटकावून दमदार पुनरागमनाचे संकेत दिले . जागतिक क्रमवारीत सायना सध्या १०व्या स्थानावर असून पुढील महिन्यात सुरू होणाऱ्या ऑल इंग्लंड अजिंक्यपद स्पध्रेचे जेतेपद तिला खुणावत आहे . पुण्याला सर्वसाधारण विजेतेपद मुंबई : पुणे जिल्हय़ाने २१व्या राज्य अजिंक्यपद ग्रीकोरोमन कुस्ती स्पध्रेत सर्वसाधारण अंतिम विजेतेपद पटकावले . कोल्हापूर जिल्हय़ाला उपविजेतेपदावर समाधान मानावे लागले . स्पध्रेच्या अखेरच्या दिवशी अभिजित पाटील , विक्रम कुऱ्हाडे , प्रीतम खोत , अण्णासाहेब जगताप , अनिकेत खोपडे , किशोर नखाते , शैलेश शेळके आणि अक्षय शिंदे यांनी आपापल्या वजनी गटात सुवर्णपदकाची कमाई केली . आठ वजनी गटांमधील विजेतेपद पटकाविण्यासाठी चुरशीच्या अंतिम लढती वडाळ्याच्या भारतीय क्रीडा मंदिरात झाल्या . कोल्हापूरच्या अभिजितने ( ५९ किलो ) मुंबई उपनगरच्या गोिवद यादवचा ८ - ० अशा तांत्रिक गुणांवर एकतर्फी विजय मिळविला . कोल्हापूरच्या विक्रमने ६६ किलो वजनी गटात पुण्याच्या अरुण खेगलेचा सालतुक डाव साधत चीतपट केले . ७१ किलो वजनी गटामध्ये प्रीतमने बॅक थ्रो डावावर मुंबई उपनगरच्या गोकुळ यादवचे आव्हान संपुष्टात आणले . ७५ किलो वजनी गटात सोलापूरच्या अण्णासाहेबने चीतपट करून पुण्याच्या अक्षय मोडकवर मात केली . पुण्याच्या अनिकेतने ८० किलो वजनी गटात पुणे शहराच्या शुभम गव्हाणेचा तांत्रिक गुणावर ८ - ० असा पराभव केला . ८५ किलो वजनी गटामध्ये िपपरी - चिंचवडच्या किशोरने ढाक डावावर पुण्याच्या विशाल भोईरचा पराभव करून सुवर्णपदकाला गवसणी घातली . ९८ किलो वजनी गटाचा प्रथम क्रमांक पटकाविताना लातूरच्या शैलेशने जळगावच्या अतुल पाटीलला चीतपट केले . १३० किलो वजनी गटामध्ये बीडच्या अक्षयने सांगलीच्या शंकर मोहितेचा ८ - ० अशा तांत्रिक गुणांवर पराभूत करून सुवर्णपदकाला गवसणी घातली . स्पध्रेचा पारितोषिक वितरण समारंभ माजी ऑलिम्पिक कुस्तीपटू मारुती आडकर यांच्या हस्ते पार पडला .


गर्लफ्रेंड निरू रंधावा हिला मारहाण केल्याप्रकरणी अखेर अभिनेता अरमान कोहलीला अटक करण्यात आली आहे . लोणावळा येथून त्याच्या मित्राच्या फार्म हाऊसवरून त्याला पोलिसांनी अटक केली . गेल्या रविवारी अरमानविरोधात सांताक्रूझ पोलीस ठाण्यात गुन्हा दाखल करण्यात आला होता . अरमानने केलेल्या मारहाणीत निरु रंधावाला गंभीर इजा झाली असून उपचारासाठी तिला कोकिलाबेन रुग्णालयात दाखल करण्यात आले होते . हे दोघेही २०१५ पासून लिव्ह इन रिलेशनशिपमध्ये आहेत . निरुने तक्रार दाखल केल्यापासून अरमान फरार होता . चौकशीसाठी पोलीस त्याचा शोध घेत होते . दरम्यान त्याच्या वडिलांशीही पोलिसांनी संपर्क साधला असता आपल्याला काहीच माहित नसल्याचे त्यांनी सांगितले . अखेर लोणावळा येथून मुंबई पोलिसांनी त्याला अटक केली . एका क्षुल्लक गोष्टीवरून अरमान आणि निरुमध्ये भांडण झाले होते आणि त्यानंतर रागाच्या भरात अरमानने तिला बेदम मारहाण केली होती . फेब्रुवारीमध्ये झालेल्या एका वादात अरमानने तिच्यावर हात उगारला होता . मात्र त्यावेळी निरुने यासंबंधी कुठेच वाच्यता केली नाही . त्याच घटनेची पुनरावृत्ती झाल्याने निरुने अखेर सांताक्रुझ पोलीस ठाण्यात तक्रार दाखल केली . निरुच्या तक्रारीवरूनच अरमानविरोधात कलम ३२३ , ३२६ , ५०४ आणि ५०६ अंतर्गत गुन्हा दाखल करण्यात आला . अरमानकडून मारहाण झाल्याच्या तक्रारी त्याच्या पूर्वाश्रमीच्या प्रेयसींकडूनही करण्यात आल्या होत्या . ‘तारक मेहता का उल्टा चष्मा’ फेम अभिनेत्री मुनमुन दत्तानेही २०१३मध्ये अरमानविरोधात मारहाणीचा आरोप केला होता . बिग बॉस या रिअॅलिटी स्पर्धेतही त्याने सहस्पर्धक सोफिया हयातवर हात उगारल्याप्रकरणी त्याला अटक झाली होती . त्यानंतर जामिनावर तो सुटला होता . ‘बिग बॉस’दरम्यान अरमान आणि काजोलची बहिण तनिषा मुखर्जी यांच्यात जवळीक वाढली . मात्र अरमानच्या तापट स्वभावामुळे त्यांचा ब्रेकअप झाला होता .


लंडन : कसोटी क्रिकेट क्रमवारीत अव्वल स्थानी असलेल्या भारतीय संघाच्या पुढील वर्षी होणाऱ्या इंग्लंड दौऱ्याचे वेळापत्रक इंग्लंड आणि वेल्स क्रिकेट मंडळाने काल ( मंगळवार ) जाहीर केले . पुढील वर्षी 3 जुलैपासून सुरू भारत आणि इंग्लंडमधील मालिकेस सुरवात होईल . इंग्लंडच्या 2018 च्या मोसमातील वेळापत्रक क्रिकेट मंडळाने काल जाहीर केले . या मोसमात इंग्लंडचा संघ एकूण सात कसोटी , नऊ एकदिवसीय आणि चार ट्वेंटी - 20 सामने खेळणार आहे . यात इंग्लंडच्या भारत , पाकिस्तान , ऑस्ट्रेलिया आणि स्कॉटलंड या देशांविरुद्ध मालिका होणार आहेत . 24 मे 2018 पासून लॉर्डसवर पाकिस्तानविरुद्धच्या दोन कसोटींच्या मालिकेने इंग्लंडच्या मोसमास सुरवात होईल . त्यानंतर स्कॉटलंडविरुद्ध एकमेव एकदिवसीय सामना 10 जून रोजी होईल . यानंतर पारंपरिक प्रतिस्पर्धी असलेल्या ऑस्ट्रेलियाविरुद्ध पाच एकदिवसीय आणि एक ट्वेंटी - 20 सामना होईल . पुढील वर्षी 3 जुलैपासून भारताचा इंग्लंड दौरा सुरू होईल . जुलै ते सप्टेंबर 2018 असा या दौऱ्याचा कालावधी असेल . तीन महिन्यांच्या या दौऱ्याची सुरवात ट्वेंटी - 20 मालिकेने होईल . त्यानंतर एकदिवसीय मालिका आणि पाच कसोटी सामन्यांची मालिका असा हा कार्यक्रम आहे . कसोटीमध्ये भारत आणि इंग्लंड हे दोन्ही संघ ताकदवान असल्याने ही मालिका चुरशीची होईल , अशी अपेक्षा आहे . भारताचा इंग्लंड दौरा


मोबाईल आणि लॅपटॉप या सध्या जीवनावश्यक गरजा झाल्या आहेत . दिवसातील बहुतांश कामे सध्या मोबाईल आणि लॅपटॉपवर होतात . विविध संधी साधून कंपन्या कायमच आपली उत्पादने विकण्याचा प्रयत्न करत असतात . त्याचप्रमाणे काही दिवसांतच कॉलेज सुरु होतील . त्या पार्श्वभूमीवर विद्यार्थ्यांना आपल्या अभ्यासासाठी आणि प्रोजक्टसाठी आवश्यक असणाऱ्या लॅपटॉपवर आकर्षक सूट जाहीर करण्यात आली आहे . अॅपल आणि प्लिपकार्टसारख्या कंपन्यांनी या ऑफर्स आणल्या आहेत . त्यामुळे तुम्ही नवीन लॅपटॉप घेण्याचा विचार करत असाल तर तुम्हाला कोणत्या ऑफर्स मिळू शकतील पाहूया… अॅपल मॅकबुक अॅपल कंपनीने विद्यार्थ्यांच्या गरजा लक्षात घेऊन आपल्या मॅकबुकवर १६ हजार रुपयांची सूट दिली आहे . याबरोबरच सिटीबँकचे क्रेडिट कार्ड वापरल्यास आपल्याला १० हजार रुपयांची अतिरिक्त कॅशबॅक ऑफर देण्यात येणार आहे . कॅशबॅकची ही ऑफर मॅकबुक एयरवरही मिळेल असे सांगण्यात आले आहे . फ्लिपकार्टवरील सूट प्रसिद्ध ई - कॉमर्स साईट असलेल्या फ्लिपकार्टने विद्यार्थ्यांना लॅपटॉपवर आकर्षक ऑफर्स दिल्या आहेत . १९ ते २१ जून दरम्यान असलेल्या या ऑफरमध्ये १० हजारपर्यंतची सूट मिळेल . सगळ्यात चांगली बाब म्हणजे फ्लिपकार्टवर नो कॉस्ट ईएमआयवर लॅपटॉप खरेदी करता येईल . म्हणजेच तुम्ही कर्जावर लॅपटॉप खरेदी केलात तरी तुम्हाला व्याज भरावे लागणार नाही . त्यामुळे ग्राहकांसाठी ही अतिशय चांगली बाब ठरणार आहे . आयपॅड प्रो आणि मॅकबुकवर सूट आयपॅड प्रो आणि मॅकबुकवर सूट मिळणार आहे . विद्यार्थ्यांना आयपॅड प्रोवर ७४०० रुपयांची सूट मिळेल तर मॅकबुकवरही घसघशीत म्हणजे तब्बल ९००० रुपयांची सूट मिळणार आहे . आयमॅक आणि मॅकबुक प्रो आयमॅकवर विद्यार्थ्यांना १३ , ७०० तर मॅकबुक प्रोवर १६ , ००० अशी घसघशीत सूट मिळेल . त्यामुळे हे अद्ययावत लॅपटॉप अतिशय कमी किंमतीत खरेदी करता येतील . म्हणूनच तुम्ही या तीन दिवसांत या ऑफरता लाभ घेऊ शकता . डेल , एचपी , सूस आणि लिनोव्हो लॅपटॉपच्या या ऑफरमध्ये डेल आणि एचपी यांबरोबरच आसूस आणि लिनोव्हो या नामांकित कंपन्याही सहभागी झाल्या आहेत . ही ऑफर डेलच्या इंसपिरॉन ३४६७ आणि इंसपिरॉन ५५६७ यावर लागू आहे . तसेच HP 15BU105TX या मॉडेलवरही सूट देण्यात आली आहे . याबरोबरच असूसच्या X541UA - XO561T आणि लिनोवो च्या IP 320E या मॉडेलवर सूट मिळणार आहे . याशिवाय तुम्ही तुमच्याकडील जुना लॅपटॉप देऊन नवीन घेतल्यास तुम्हाला त्यावर ३ हजार रुपयांची जास्तीची सूट देण्यात येणार आहे .


जर आपण शंभर टक्के फळांचा रस घेतला तर त्यामुळे रक्तशर्करेचे प्रमाण वाढत नाही , त्याचा ग्लायसेमिक नियंत्रणावर परिणाम होत नाही , असे संशोधनात दिसून आले आहे . याचा अर्थ साखर न टाकलेले फळांचे रस प्रकृतीस फारसे हानीकारक नसतात असा आहे . यापूर्वीच्या काही अभ्यासांत हाच निष्कर्ष काढण्यात आला होता . त्यानुसार शंभर टक्के फळांचा रस जर घेतला तर त्यामुळे मधुमेह ( टाइप दोन ) होण्याचा धोका नसतो . शंभर टक्के फळांचा रस व रक्तातील ग्लुकोजचे प्रमाण यांचा संबंध तपासला असता त्यात हे दिसून आले आहे . उपवासानंतरची ग्लुकोज शर्करा व इन्शुलिन यांचा यात बायोमार्कर्स म्हणून वापर करण्यात आला होता . सफरचंद , बेरी , सायट्रस , द्राक्षे , डाळिंब यांचा साखर न टाकलेला रस सेवन केल्यानंतर १८ चाचण्यांच्या आधारे मेटॅअॅनॅलिसिस करण्यात आले असता त्यात मधुमेहाचा धोका नसल्याचे दिसून आले . टाइप २ प्रकारचा मधुमेह हा शरीर इन्शुलिनला प्रतिसाद देत नसल्याने होतो . यात आरोग्यदायी जीवनशैली हाच खरा उपाय आहे . योग्य आहार , नियमित व्यायाम व प्रमाणात वजन या गोष्टी त्यासाठी महत्त्वाच्या आहेत . जर्नल ऑफ न्यूट्रिशनल सायन्स या नियतकालिकात प्रसिद्ध शोधनिबंधानुसार जर ११९ मि . लि . फळांचा रस घेतला तर त्यामुळे हानी होत नाही . फक्त फळांच्या रसात साखर टाकू नये तरच त्याचा फायदा होतो . फळांचा रस दुधात घालून कधीच घेऊ नये . शिवाय चोथा गाळून हा रस घेणेही हानीकारक असते .


Nissan कंपनीने आपली लोकप्रिय कार Sunny ची विशेष आवृत्ती बाजारात आणली आहे . ‘सन्नी स्पेशल एडिशन’ असं या आवृत्तीला नाव देण्यात आलं आहे . मर्यादीत संख्येत या मॉडेलची विक्री होईल . या विशेष आवृत्तीची किंमत 8.48 लाख ( एक्स - शोरुम ) रुपये ठेवण्यात आली आहे . मारुतीच्या Ciaz आणि Honda City ला या आवृत्तीमुळे टक्कर मिळण्याची शक्यता आहे . पेट्रोल आणि डिझेल या दोन्ही प्रकारांमध्ये हे मॉडेल उपलब्ध असणार आहे . यामध्ये 1.5 लिटरचं पेट्रोल इंजिन असेल . यामध्ये 5 स्पीड मॅन्युअल किंवा ऑटोमॅटीक गिअरबॉक्सचा पर्यायही आहे . तर 1.5 लिटर K9K डिझेल इंजिनचा पर्याय देखील ग्राहकांपुढे आहे . हे इंजिनदेखील 5 स्पीड मॅन्युअल गिअरबॉक्सयुक्त असेल . ‘सन्नी स्पेशल एडिशन’ च्या आतील आणि बाहेरील बाजूला अपडेट करण्यात आलं आहे . कारच्या बाहेरील बाजूचा विचार केल्यास यामध्ये व्हाइट कलरचा शेड मिळेल . यामध्ये ब्लॅक रुफ , व्हिल कव्हर्स आणि रिअर स्पॉइलर देखील असणार आहे . तर , कारच्या आतील बाजूमध्ये 6.2 इंच टचस्क्रीन इंफोटेनमेंट सिस्टीम असेल . यामध्ये ब्लॅक आणि रेड कलरमध्ये सीट असतील आणि त्या रंगांना शोभणारे मॅट्स देखील देण्यात आले आहेत . याशिवाय , ड्यूअल एअरबॅग्स , की - लेस एंट्री आणि ड्रायव्हर सीट बेल्ट रिमाइंडर हे नवे फिचरही आहेत .


न्युझीलँड आणि इंग्लडदरम्यान खेळण्यात येणाऱ्या शेवटचा कसोटी सामना फारच रंजक होत चालला आहे . न्युझीलँडला हा सामना जिंकण्यासाठई ३४० धावांची गरज आहे . इंग्लडने ३८३ धावांनंतर पहिला डाव घोषीत केला . शेवटच्या सत्रात न्युझीलँडने २३ षटकांमध्ये ४२ धावा केल्या . दरम्यान , कमी प्रकाशामुळे खेळ थांबवण्यात आला . जर न्युझीलँड हा सामना जिंकला तर १९९९ नंतर पहिल्यांदा न्युझीलँड इंग्लंडविरोधात कोणताही कसोटी सामना जिंकण्यात यशस्वी होईल . या सामन्यात आतापर्यंत अनेक रेकॉर्ड्स करण्यात आले आहेत . न्युझीलँडच्या इतिहासात पहिल्यांदा असे झाले की , त्यांच्या टीममधील दोन खेळाडूंनी ५० धावा केल्या आणि चार खेळाडूही बाद केले . कोलिन ग्रैंडहोमिने ७२ धावा केल्या तर टिम साउथीने ५० धावा केल्या . या दोन्ही खेळाडूंनी या सामन्यात गडीही बाद केल्या . खेळाडूंनी एकाच सामन्यात अर्धशतक झळकावलं आणि गडीही बाद केले असे ऑस्ट्रेलिया , इंग्लंड आणि पाकिस्तान या टीमसोबत दोनदा झाले आहे . तर साऊथ आफ्रिका आणि भारतासोबत असे एकदा झाले आहे . २०१७ - १८ मध्ये वेगवेगळ्या कसोटी मालिकेत जॉय रुटने एकूण ७ अर्धशतक ठोकले होते . एका कसोटी मालिकेत इंग्लंडच्या कोणत्याही खेळाडूने एवढे अर्धशतक ठोकले नव्हते . त्यामुळे हाही एक रेकॉर्ड रुटच्या नावे नोंदला गेला आहे . १९९३ मध्ये माइक एथर्टनने आणि २००३ - ०४ मध्ये मार्क बाउचरने ६ अर्धशतक झळकावली होती . कसोटी दौऱ्यांमध्ये सर्वाधिक अर्धशतक झळकावण्याचा रेकॉर्ड जो रुटच्या नावावर आहे . इंग्लंडने ३५० किंवा त्याहून जास्त केलेल्या धावांचे सामने फक्त दोन वेळा हरला आहे . १९४८ मध्ये ऑस्ट्रेलियाने ४०४ धावा करुन इंग्लंडला हरवले होते . तर भारताने २००८ मध्ये इंग्लंड विरोधात ३८७ धावा करुन सामना जिंकला होता . गेल्या पाच वर्षांत इंग्लंडच्या पहिल्या चार गोलंदाजांनी दुसऱ्या सत्रात अर्धशतक करण्याची ही पहिलीच वेळ आहे . याआधी २०१३ मध्ये इंग्लंडने न्युझीलँडविरोधातच अशी कामगिरी केली होती .


पुणे : ' धोनीऽऽ . . धोनीऽऽ . . . ' संपूर्ण सभागृहामध्ये हाच आवाज होता . कारण स्पष्ट आहे . . भारतीय क्रिकेट संघाचा सर्वांत यशस्वी कर्णधार महेंद्रसिंह धोनी आज ( शनिवार ) पुण्यात होता . निमित्त होते ' सकाळ प्रकाशना ' च्या सुनंदन लेले लिखित ' कांगारू ' या पुस्तकाच्या इंग्रजी आवृत्तीच्या प्रकाशनाचे . . धोनी सभागृहात दाखल झाल्यापासून उपस्थितांनी त्याच्या नावाचा जयघोष करण्यास सुरवात केली . धोनीनेही मनसोक्त ' बॅटिंग ' केली . ' कष्टाला पर्याय नाही . . भूतकाळ किंवा भविष्यकाळात जगण्यापेक्षा वर्तमानात जगा ' असा सल्ला धोनीने देताच उपस्थितांनी टाळ्यांचा कडकडाट केला . भारतीय संघाचे कर्णधारपद , यष्टिरक्षकाची भूमिका , संघाला प्रोत्साहित करणे आणि जिंकण्यासाठीचे कष्ट या सर्व गोष्टींवर धोनीने लेले यांच्याशी संवाद साधला . तुम्हाला चांगला क्रिकेटपटू म्हणून 15 वर्षे लोक ओळखतील . पण त्यानंतर काय ? म्हणून मी कायम चांगला माणूस बनण्याचा प्रयत्न करत असतो . चांगला माणूसच कायम लोकांच्या स्मरणात राहतो . - महेंद्रसिंह धोनी , भारतीय संघाचा यष्टिरक्षक


जगाची थाळी प्राजक्ता पाडगावकर – response . lokprabha @ expressindia . com घागरे , भरीत , भाजी या स्वरूपात आपल्याला आवडणारा भोपळा चीनपासून म्हणजे पूर्वेपासून पश्चिमेपर्यंत सगळीकडे लोकप्रिय आहे . ‘चल रे भोपळ्या टुणूक टुणूक ! ’ भोपळ्यात बसून जाणाऱ्या म्हातारीची गोष्ट किती तरी पिढय़ांना रमवते आहे , शिकवते आहे आणि शहाणे करत आहे . मला मात्र लहानपणापासून सतत प्रश्न पडे , एखादी म्हातारी आजी बसेल एवढी जागा आली कुठून भोपळ्यात ? कसे असतात खरे हे भोपळे , असे कुठले बरे गाव असावे जिथे एवढे मोठे भोपळे उगवतात ? हे भोपळे मात्र प्रत्येक नव्या पुस्तकातून भेटतच राहिले , म्हणजे सिंड्रेलासाठी घोडागाडी मोठय़ा भोपळ्यातून तयार करणारी परी आणि मग हॅरी पॉटरच्या जादूई विश्वात तर सगळेच विद्यार्थी सततच भोपळ्याचा रस पीत असतात ! असा हा बहुगुणी , जादूई भोपळा सगळीकडे माहीत असलेला असाच आहे . भोपळा हा मुळात उत्तर आणि मध्य अमेरिकेत उगवणारी फळभाजी आहे . ख्रिस्त पूर्व सन सात हजार ते ५५०० या काळातले भोपळ्याच्या बियांचे अवशेष मेक्सिकोमध्ये आढळतात . भोपळ्यात अ जीवनसत्त्व विशेषकरून आढळते , त्याचा नािरगी , तांबडा रंग हे दर्शवतो . भोपळ्याची सगळ्यात जास्त लागवड ही अमेरिका , कॅनडा , मेक्सिको , भारत आणि चीन इथे होते . भोपळ्यांची एकंदर माहिती शोधताना , मला माझ्या म्हातारीच्या गोष्टीतल्या भोपळ्याचेदेखील उत्तर मिळाले ! अमेरिकेत आणि युरोपमध्ये एका विशिष्ट भोपळ्याच्या जातीची लागवड केली जाते , कुकुर्बिटा मॅक्सिमल . या जातीचे भोपळे हे आकाराने आणि पर्यायाने वजनाने अतिशय मोठे असतात . अमेरिकेतले शेतकरी उत्साहाने ही जात लावतात , यातून एक टनापर्यंत वजनाचे भोपळे तयार होतात . दरवर्षी हे असले महाकाय भोपळे स्पध्रेसाठी पिकवले जातात . त्यात यांचे वजन , आकार या गोष्टींचा निकष लावला जातो . जागतिक विश्वविक्रम म्हणून नोंदवलेला महाकाय भोपळा , सन २०१६ रोजी बेल्जियम इथे पिकवला गेला होता , तब्बल ११९० . ५ किलो वजनाचा ! एवढे मोठे भोपळे केवळ मनोरंजनासाठी आणि स्पध्रेसाठी पिकवले जातात . या व्यतिरिक्त हॅलोवीन या सणानिमित्त अमेरिकेत भोपळे कोरण्यात किंवा रंगवण्यात येतात . या परंपरेची सुरुवात आयर्लण्डमध्ये झाली होती , मात्र तिथे रताळ्यासारखी स्थानिक कंदमुळं किंवा इतर गोलाकार फळभाज्या कोरल्या जात , कालांतराने आयरिश लोक अमेरिकेत स्थलांतरित झाले , त्यांनी अमेरिकेत सहज उपलब्ध असलेला भोपळा यासाठी निवडला आणि आजपर्यत ही परंपरा सुरू आहे . अशी एक समजूत आहे की कोलंबस जेव्हा मायदेशी परतला , तेव्हा त्याने सोबत अनेक आकारांचे भोपळे नेले होते . याच बियांपासून युरोपातले पहिले भोपळ्याचे पीक घेतले गेले . युरोपातून ही वनस्पती जगभर फिरली . आता अंटाíक्टका सोडून सहा भूखंडांवर हे पीक घेतले जाते . जगभरात भोपळ्याचे तिखटाचे आणि गोडाचे अनेक पदार्थ बनवले जातात . या भोपळ्याची भाजी केली जाते , कधी भरीत तर कधी घारगे ! प्रवासात हमखास सोबत करणारे घारगे , घरच्या आठवणींनी तोंड गोड करतात . असे हे तांबडय़ा भोपळ्याचे घारगे कुठे इतरत्र सापडले तर काय मज्जा येईल ! घारगेसदृश काही सापडले ते अगदीच भारताच्या जवळ चीनमध्ये ! चीनमध्ये कापणीनंतर धनधान्य मुबलक प्रमाणात उपलब्ध असते , तेव्हा ती सगळी समृद्धी साजरी करण्यासाठी जो पदार्थ आवर्जून बनवला जातो तो म्हणजे भोपळ्याचा पुरीसदृश पदार्थ - पम्पकीन केक्स ! याची पद्धतदेखील अतिशय रंजक आहे ! भोपळ्याचे तुकडे करून ते वाफवून घेतले जातात . त्यानंतर त्यातले जमेल तेवढे पाणी काढून टाकले जाते . भोपळ्याचा एकजीव असा रस करून त्यात मावेल एवढी तांदूळ पिठी , पिठी साखर , दुधाची भुकटी आणि लोणी घालून हे पीठ व्यवस्थित कालवून घेतले जाते . या पिठाचे पुरीसाठी लागतील एवढे गोळे केले जातात . पुरीपेक्षा किंचित जाडसर लाटून या लाटय़ा वाफवून घेतल्या जातात . त्या कोमट असताना त्यांना ब्रेडक्रम्ब्स किंवा पानको ( लादी पावाची भुकटी ) लावून तेलात तळून घेतले जाते . वरून खुशखुशीत आणि आतून किंचित नरम असे हे पम्पकीन केक्स बघून भोपळ्याचे घारगे आठवतात . यात थोडय़ाफार फरकाने अनेक प्रकार बनवले जातात . रेडबीन पेस्ट घालूनदेखील या पुऱ्या तळून घेतल्या जातात , तर कधी शेंगदाणे , साखर असे मिश्रणदेखील यात भरले जाते . हिवाळ्याच्या सुरुवातीला हे पदार्थ आवर्जून बनवले जातात आणि गरमागरम खाल्ले जातात . चीनमध्ये हे पदार्थ मोठय़ा प्रमाणात घराघरांत , सणासुदीला बनवले जातात . महाराष्ट्रात मात्र घारगे वर्षभर बनवले जातात . घारगे जास्त करून गूळ घालून बनवले जातात , मात्र काही वेळा साखर वापरूनदेखील हे बनवले जातात . त्यातील वेलदोडय़ाची सुवासिक चव अतिशय मोहक लागते . तांबडय़ा भोपळ्याची खीर , हलवा , बर्फी असेदेखील अनेक पदार्थ भारतात बनवले जातात . त्याचबरोबर सांबार , रस्से आणि इतर भाज्यांमध्ये देखील तांबडा भोपळा वापरला जातो . जगभरात वेगवेगळ्या पद्धतीने भोपळ्याचा वापर जेवणात केला जातो . सुप्स , पाय ( स्र््री ) यात अधिक तर वापर होतो . अमेरिकेत आणि कॅनडात थॅक्सगिव्हिंग या सणासाठी पम्पकीन पाय आवर्जून बनवला जातो . सप्टेंबरच्या शेवटी , ऑक्टोबरमध्ये अमेरिकेत लोक प्रत्येक गोष्टीत भोपळा वापरू लागतात . इथे सुवासिक मेणबत्त्या , इतर सुवासिक प्रसाधने आणि कॉफी या सगळ्यात हा पम्पकीन स्पाईस आवर्जून वापरला जातो . स्टारबक्स या कॉफी विकणाऱ्या कंपनीने सन २००३ मध्ये पहिल्यांदा मर्यादित काळासाठी या भोपळ्याच्या चवीच्या कॉफीची विक्री सुरू केली . लोकांनी ही कल्पना उचलून धरली , अक्षरश डोक्यावर घेतली असेच म्हणावे लागेल . कारण एका हंगामामध्ये स्टारबक्सने या पम्पकीन स्पाईस लात्ते ( PSL ) मधून १०० मिलियन डॉलर्स एवढा पसा कमावला . सगळ्यात आश्चर्याची गोष्ट अशी की , या कॉफीमध्ये पुढे जवळजवळ बारा वर्षे , सन २०१५ पर्यंत खऱ्या भोपळ्याचा लवलेशही नव्हता ! आजदेखील दर पानगळीच्या मोसमात लोक आवर्जून ही पम्कीन स्पाईस लात्ते मागवतात , ट्विटरवर पम्कीन स्पाईस लात्तेचा निराळा हॅशटॅग आहे # ढरछ आणि स्टारबक्सच्या मते यावर दररोज जवळजवळ तीन हजार लोक टॅग करतात , तसेच ट्विटरवर पम्कीन स्पाईस लात्तेचे निराळे अकाऊंटदेखील आहे ! अगदी पाचशे वर्षांपूर्वी भोपळा जगात सर्वत्र आढळू लागला तेव्हा जशी आणि जेवढी उत्सुकता या फळभाजीबाबत होती , तेवढेच किंवा त्याहून अधिक गारूड भोपळ्याने सध्याच्या पिढीवर घातले आहे , हे या सगळ्यातून निश्चित स्पष्ट होते . अमेरिकेत किंवा आता सर्वत्रच पानगळ म्हणजे हॅलोविन आणि हॅलोविन म्हणजे भोपळा हे समीकरण पक्के झाले आहे . त्याचबरोबर स्टारबक्सची पम्पकीन स्पाईस लात्ते नक्कीच प्यावी लागते ! जुन्या रिवाजासारखे नवीन काळातले हे रिवाजदेखील अजून तरी शेतातील कापणीवर अवलंबून आहेत , हे थोडे विस्मयाचे तरी आश्वासक आहे असेच म्हणावे लागेल ! जोवर हे सुरू आहे , तोवर तरी भोपळ्यातल्या म्हातारीची गोष्ट ऐकून येणारी प्रत्येक नवीन पिढी म्हणत राहील , ‘चल रे भोपळ्या . . ’ सौजन्य – लोकप्रभा


कोणत्याही चित्रपटातील मुख्य भूमिका साकारण्यासाठी खिलाडी कुमारच्या नावाची वर्णी लागल्यावर अनेकांना हेवा वाटतो . अक्षय ज्या ताकदीने एखादे पात्र साकारण्यासाठी मेहनत घेतो ते पाहता त्याची प्रशंसाही केली जाते . पण , चित्रपटाच्या बाबतीत सर्व काही ठरल्याप्रमाणेच होते असे नाही . दिग्दर्शकासोबत काही मतभेद झाल्याने अक्षयने त्याच्या आगामी ‘मोगुल’ या चित्रपटातून काढता पाय घेतला होता . ‘डेक्कन क्रॉनिकल’ने दिलेल्या वृत्तानुसार अक्षयच्या याच निर्णयामुळे तो भविष्यात ‘टी सीरिज’च्या कोणत्याही प्रोजेक्टचा भाग होऊ शकणार नाही . ‘टी सीरिज’चे सर्वेसर्वा दिवंगत गुलशन कुमार यांच्या जीवनावर आधारित चित्रपटातून खिलाडी कुमार महत्त्वाच्या भूमिकेत झळकणार होता . काही महिन्यांपूर्वी त्याने या चित्रपटाचा फर्स्ट लूक सोशल मीडियावर शेअरही केला होता . अक्षयने चित्रपटाच्या स्क्रीप्टमध्ये काही बदल सुचवत ठराविक गोष्टी पुन्हा लिहिण्यास सांगितले होते . पण , त्याच्या म्हणण्याकडे दिग्दर्शक सुभाष कपूरने पूर्णपणे दुर्लक्ष केले . दिग्दर्शकासोबत झालेल्या या मतभेदांमुळेच अखेर अक्षयने चित्रपटातून काढता पाय घेण्याचा पर्याय निवडल्याचं म्हटलं जात होतं . Video : तारक मेहता आणि अॅव्हेंजर्सचा अफलातून ‘मॅश - अप’ सूत्रांच्या माहितीनुसार , अक्षयच्या या निर्णयाने भूषण कुमार नाराज झाले असून दुसरा एखादा सुपरस्टार आपल्या वडिलांच्या भूमिकेसाठी निवडेन असे त्यांनी ठरवले आहे . तर दुसरीकडे अक्षयनेही चित्रपटासाठी सुरुवातीला मिळालेली रक्कम टी सीरिजला परत केल्याची माहिती समोर येत आहे . त्यामुळे टी सीरिज आणि अक्षय यांच्यातील नातेसंबंधात कडवटपणा आला असून आता भविष्यात तो टी सीरिजसोबत काम करण्याची शक्यता धूसर आहे .


चीनची स्मार्टफोन कंपनी शाओमीने 10 जानेवारीला 48 मेगापिक्सल कॅमेरा स्मार्टफोन लाँच करणार असल्याची घोषणा केली आहे . याआधी कंपनीने डिसेंबर 2018 मध्ये एका कार्यक्रमात यासंबंधी घोषणा केली होती , मात्र त्यावेळी त्यांनी कोणतीही तारीख जाहीर केली नव्हती . मिळालेल्या माहितीनुसार , हा स्मार्टफोन Mi - Series स्मार्टफोन्सच्या कॅटेगरीत नसणार आहे . हा स्मार्टफोन एका नवीन फ्लॅगशिप फोन असेल ज्याला रेडमी ब्रॅण्ड अंतर्गत लाँच केलं जाईल . या लाँचसोबतच रेडमी एक स्वतंत्र वेगळा ब्रॅण्ड होईल . स्मार्टफोन लाँच करण्याआधी सोशल मीडियावर एक फोटो शेअर करण्यात आला आहे . या फोटोत पूर्णपणे रेडमी ब्रॅण्डवर फोकस करण्यात आलं आहे . फोटोत रेडमी लिहिलेलं दिसत असून , त्याच्या सावलीत 48 नंबर दिसत आहे . यावरुन कंपनी 48 मेगापिक्सल स्मार्टफोन लाँच करण्याच्या वृत्ताला दुजोरा मिळत आहे . मात्र फोटोमध्ये कुठेही स्मार्टफनच्या फिचर्स किंवा इतर गोष्टींची माहिती देण्यात आलेली नाही . हा पोस्टर पाहिल्यानंतर शाओमी आता रेडमीला एक स्वतंत्र ब्रॅण्ड म्हणून प्रमोट करण्याची तयारी करत असल्याचं स्पष्ट होत आहे . यामुळे कंपनीला विक्री आणि नफ्यात फायदा मिळतो . वेगवगळे ब्रॅण्ड असल्याने मार्केट शेअरमध्येही कंपनी फायद्यात असते . काही रिपोर्ट्सनुसार , चीनमध्ये 10 जानेवारीला दुपारी 2 वाजता हा स्मार्टफोन लाँच केला जाणार आहे . Redmi Pro 2 हाच तो स्मार्टफोन असू शकतो . सध्या बाजारात उपलब्ध असणाऱ्या रेडमी प्रो स्मार्टफोनचा हा फोनचा हा पुढील टप्पा असल्याचं म्हटलं जात आहे . जे पोस्टर्स सोशल मीडियावर लीक झाले आहेत त्यानुसार या स्मार्टफोनमध्ये 11 nm Snapdragon 675 चिपसेट असणार आहे . स्मार्टफोन लाँच होण्यासाठी अजून एक आठवडा शिल्लक असून अनेकांना काय फिचर्स असतील याची उत्सुकता लागली आहे .


बॉलिवूडचा किंग खान शाहरूखनं एकदा भारतातील असहिष्णुतेवर वक्तव्य केल्यामुळे त्याच्यावर खूप टीका झाली होती ; मात्र आता त्याने देशाबद्दल केलेल्या वक्तव्यामुळे भारतीय प्रेक्षक भलतेच खूश झालेत . टेड टॉक्स म्हणजेच " टेक्नोलॉजी , एन्टरटेनमेंट , डिझाईन ' या विषयावरील एकमेव ऑनलाईन अमेरिकन व्हिडीओ लायब्रेरी . यांनी नुकतंच शाहरूख खानचं थॉट्स ऑफ ह्युमॅनिटी , फेम ऍण्ड लव्ह या विषयावरील व्याख्यान आयोजित केलं होतं . त्या वेळी किंग खाननं देशाचे गोडवे गायले . तो म्हणाला की , " भारताव्यतिरिक्त जगात राहण्यासाठी दुसरी जागाच नाही . ' जगभरातील प्रेरणादायी व्याख्यानांसाठी प्रसिद्ध असलेल्या टेड टॉक्समध्ये सहभागी होण्याची शाहरूखची ही पहिलीच वेळ होती . त्याच्या व्याख्यानाचा व्हिडीओ नुकताच प्रदर्शित झाला असून , त्याला उत्तम प्रतिसाद मिळतोय . त्याच्या व्याख्यानाला मिळणाऱ्या प्रतिसादामुळे किंग खान खूप खूश आहे . ते केवळ भाषण नव्हतं तर त्या अशा गोष्टी होत्या ज्यावर माझा विश्वास आहे आणि त्या आपल्या देशात शिकवल्या जातात . माझ्या जीवनात मला भारताने हीच शिकवण दिली , असं शाहरूखने सांगितलं व पुढे म्हणाला की , " मला एवढं प्रेम मिळतंय याचं कारण आपल्या देशातील लोक खूप प्रेमळ आहेत . लोकांच्या प्रेमामुळेच मी स्टार झालो . भारतापेक्षा चांगला कोणताच देश नाही . '


ऑस्ट्रेलियात सुरु असलेल्या राष्ट्रकुल खेळांमधे भारतीय बॉक्सर मेरी कोम ने सुवर्णपदकाची कमाई केली आहे . बॉक्सिंगमधलं भारताचं हे पहिलं सुवर्णपदक ठरलं आहे . मेरीचं राष्ट्रकुल स्पर्धांमधलं हे पहिलं सुवर्णपदक ठरलं आहे . काल भारतीय बॉक्सर्सनी कांस्यपदकाची कमाई केल्यानंतर मेरी कोमने सुवर्णपदक मिळवत भारताच्या खात्यात आणखी एक सुवर्णपदक टाकलं आहे . तेजस्विनी सावंतची सोनेरी कामगिरी , विक्रमी खेळ करत सुवर्णदक टाकलं खिशात ऑस्ट्रेलियातील गोल्ड कोस्ट येथे सुरु असलेल्या राष्ट्रकुल क्रीडा स्पर्धांमध्ये महाराष्ट्राच्या तेजस्विनी सावंतने सुवर्णपदकाची कमाई केली . या स्पर्धेतलं तेजस्विनीचं हे पहिलं सुवर्णपदक ठरलं आहे . राष्ट्रकुल स्पर्धांमध्ये ५० मी . रायफल थ्री पोजीशन प्रकारात विक्रमी गुणांची नोंद करत तेजस्विनीने पदकांच्या शर्यतीत भारताचं तिसरं स्थान कायम राखलं आहे . तेजस्विनीने ४५७ . ९ गुणांची कमाई करत आपल्या प्रतिस्पर्ध्यांना मागे सोडलं . काल तेजस्विनीने ५० मी . रायफल प्रोन प्रकारात रौप्य पदकाची कमाई केली होती . तेजस्विनी सावंत व्यतिरीक्त भारताच्या अंजुम मुद्गीलने रौप्यपदकाची कमाई केली . अंजुमने ४५५ . ७ गुण करत भारताला रौप्यपदकाची कमाई करुन दिली . राष्ट्रकुल स्पर्धेत भारताचं तिसऱ्यांना प्रतिनिधीत्व करणाऱ्या तेजस्विनीने प्राथमिक फेरीतली सर्वोत्तम कामगिरी बजावत अंतिम फेरीत आपलं स्थान पक्क केलं होतं . त्यामुळे वेटलिफ्टींग , कुस्ती पाठोपाठ नेमबाजीतही भारतीय खेळाडूंनी चांगली कामगिरी करत पदकांची लयलूट सुरु ठेवली आहे .


लस व केमोथेरपी या उपचारांच्या संमिश्र वापरातून मेंदूचा आक्रमक कर्करोग बरा करता येऊ शकतो , असे वैज्ञानिकांचे म्हणणे आहे . अमेरिकेतील डय़ुक विद्यापीठातील संशोधकांनी ग्लिओब्लास्टोमा या मेंदूच्या कर्करोगाच्या ११ रुग्णांची पाहणी केली . त्यांना सीएमव्ही म्हणजे सायटोमेगॉलोव्हायरस अँटीजचे पीपी ६५ याशिवाय केमोथेरपी म्हणजे टेमोझोलोमाइड यांचे उपचार देण्यात आले होते . सीएमव्हीला जीबीएमचे जे आकर्षण असते त्यातून विषाणूतील ९० टक्के प्रथिने त्यात आविष्कारित होतात . जीबीएम म्हणजे ग्लिओब्लास्टोमा हा फार आक्रमक कर्करोग असतो . सीएमव्ही अँटीजेन पीपी ६५ वर मारा करणारी लस टेमोझोलोमाइडबरोबर दिली असता कर्करोग रुग्ण वाचण्याचे प्रमाण तुलनेने वाढते . ज्या रुग्णांना या दोन उपचार पद्धती संमिश्र पद्धतीने दिल्या त्यांच्यात चांगले परिणाम दिसून आले . टेमोझोलोमाइडचा डोस वाढवला असता यात प्रतिकाशक्ती वाढलेली दिसून आली . त्यात लिफोपेनियाची स्थिती निर्माण होते त्यात लस दिल्याने प्रतिकारशक्ती वाढते . क्लिनिकल कॅन्सर रिसर्च या नियतकालिकात हे संशोधन प्रसिद्ध झाले आहे .


भारतीय एअरटेलने दिवाळीनंतर धमाकेदार प्लॅन आणला आहे . यामध्ये ग्राहकाला १०५ जीबी डेटा मिळणार आहे . ४१९ रूपयांचा या प्लॅनची वैधता ७५ दिवसांची असणार आहे . जिओला टक्कर देण्यासाठी एअरटेल सातत्याने नवनवे प्लॅन लाँच करत आहे . या नव्या प्लॉननुसार ग्राहकांना दररोज १ . ४ जीबी डेटा मिळणार आहे . दरम्यान ५४९ आणि ७९९ रुपयांचे प्रीपेड प्लान कंपनीने बंद करण्याचा निर्णय घेतला आहे . त्यामुळे ग्राहकांसाठी उपलब्ध नसतील . एअरटेलच्या या नव्या प्लानमध्ये ग्राहकाला दररोज १ . ४ जीबी डेटासोबत अनलिमिटेड व्हॉइस कॉलिंग , दररोज १०० एसएमएस यांसारख्या सुविधा मिळणार आहेत . एअरटेलचा ग्राहक ज्या भागात राहतो , तेथे ४जी सुविधा नसल्यास ३जी किंवा २जी नेटवर्कवरही या प्लानचा लाभ घेता येणार आहे . दरम्यान , १९९ , ३९९ , ४४८ आणि ५०९ रुपयांच्या प्रीपेड प्लानमध्येदेखील दररोज १ . ४ जीबी डेटा मिळतो . भारती एअरटेलने दिवाळीची संधी साधत आपल्या प्रीपेड ग्राहकांसाठी पाच नवे प्रीपेड पॅक लाँच केले होते . एअरटेलने 178 रुपये , 229 रुपये , 344 रुपये , 495 रुपये आणि 559 रुपयांचे प्लॅन लाँच केले . 178 रुपयांच्या प्लॅनमध्ये ग्राहकांना दररोज 1 जीबी 4 जी डेटा मिळेल . 28 दिवस या प्लॅनची वैधता असेल . याशिवाय या प्लॅनमध्ये अमर्यादीत कॉलिंगसह 100 एसएमएस दररोज मिळतील . 229 रुपयांच्या प्लॅनमध्ये 28 दिवसांची वैधता असून दररोज 1.4 जीबी डेटा मिळेल . म्हणजे युजरला एकूण 39.2 जीबी डेटा वापरता येईल . तर 344 रुपयांच्या प्लॅनमध्ये दररोज 2 जीबी डेटा 28 दिवसांच्या वैधतेसह मिळेल . 495 आणि 559 रुपयांच्या प्लॅनमध्ये दररोज 1.4 जीबी डेटा युजरला मिळेल . 495 रुपयांच्या प्लॅनची वैधता 84 दिवस तर 559 रुपयांच्या प्लॅनची वैधता 90 दिवस असेल . या सर्व प्लॅनमध्ये अमर्यादीत लोकल , एसटीडी आणि मोफत नॅशनल रोमिंगची सुविधा , तसंच 100 एसएमएस दररोज वापरण्यासाठी मिळतील .


मुस्लिम समाजातील महिलांना भेडसावणाऱ्या समस्येवर भाष्य करणारा ‘हलाल’ हा मराठी चित्रपट नुकताच प्रदर्शित झाला . प्रदर्शनापूर्वी शासनाकडून तब्बल सहा पुरस्कार मिळवणाऱ्या आणि कान्स फिल्म फेस्टिव्हलपर्यंत मजल मारणाऱ्या या चित्रपटाचे सयाजी शिंदे यांनी कौतुक केले आहे . चित्रपट निर्मिती क्षेत्रात पहिल्यांदाच उतरलेल्या अमोल कंगने यांनी संवेदनशील विषय निवडण्याचे दाखवलेले धाडस , दिग्दर्शक शिवाजी पाटील यांनी केलेली मांडणी आणि राजन खान यांच्या लिखाणासह कलाकारांचा दमदार अभिनय अशा सर्वच गोष्टी उत्तमरित्या जुळून आल्याचे त्यांनी सांगितले . ‘हलाल’ चित्रपटाच्या प्रिमियरनंतर लोकसत्ता ऑनलाईनला दिलेल्या खास मुलाखतीमध्ये त्यांनी या चित्रपटाविषयीचे मत मांडले . प्रथा कोणत्या धर्मातील आहेत यापेक्षाही या पारंपारिक प्रथांमुळे महिलांना त्रास सहन करावा लागतो , हा मुद्दा महत्त्वाचा असल्याकडे त्यांनी लक्ष वेधले . जी महिला आपल्याला जन्म देते त्याच महिलेविरुद्ध आपण आयुष्यभर का भांडतो , असा प्रश्नही त्यांनी यावेळी उपस्थित केला . हिंदू धर्मातील सती प्रथेचा दाखला देत ते म्हणाले की , पूर्वीच्या काळात राजाच्या अनेक पत्नी असायच्या . त्याच्या निधनानंतर या स्त्रियांना सती जायला भाग पाडले जायचे . एवढेच नाही तर , आपल्या पत्नींवर दुसऱ्या कोणी नजर ठेवू नये , या मानसिकतेतून काही राजे युद्धावर जाण्यापूर्वी आपल्या पत्नींना मारुनही टाकायचे , अशा कथा ऐकल्या आहेत . आजच्या घडीला आपण सुधारतोय की अधिक प्रतिगामी होतोय , असा प्रश्न हा चित्रपट पाहिल्यानंतर पडतो . समाजातील वाईट परंपरांना तिलांजली देऊन बदल घडवण्याचा महत्त्वाचा संदेश चित्रपटातून देण्यात आला आहे . एखाद्या धर्मात महिलेला इतक्या खालच्या पातळीची वागणूक दिली जाते , हे संतापजनक आहे . समाजात घडणाऱ्या या घटनांना आळा घालायला हवा . हा बदल घडवणे आपली जबाबदारी आहे , असे मत सयाजी शिंदे यांनी व्यक्त केले .


2019 मध्ये दोन बड्या राजकीय नेत्यांच्या जीवनावर आधारित चित्रपट येत आहेत . यामध्ये " ठाकरे ' आणि " द ऍक्सिडेंटल प्राईम मिनिस्टर ' या चित्रपटांचा समावेश आहे . अशातच आता आणखी एका राजकीय नेत्याच्या बायोपिकची चर्चा सुरू झाली आहे . पंतप्रधान नरेंद्र मोदी यांच्या जीवनावर आधारित बायोपिक येणार असल्याचं बोललं जात आहे आणि अभिनेता विवेक ओबेरॉय पंतप्रधान नरेंद्र मोदी यांची भूमिका साकारणार असल्याचीही चर्चा आहे . या बायोपिकमध्ये विवेक मोदी यांच्या तरुणपणीची भूमिका साकारणार आहे . सूत्रांनी दिलेल्या माहितीनुसार विवेकने या चित्रपटासाठी ग्रीन सिग्नल दिला आहे . पुढील वर्षी नोव्हेंबरमध्ये या चित्रपटाच्या चित्रीकरणाला सुरुवात होणार आहे . सध्या तरी या चित्रपटाच्या कथेवर काम सुरू आहे . तसेच उमंग कुमार या बायोपिक चित्रपटाचं दिग्दर्शन करणार आहेत . लवकरच या चित्रपटाबाबत अधिकृत घोषणादेखील करण्यात येईल . एकूणच काय , तर पंतप्रधान नरेंद्र मोदी यांचादेखील बायोपिक येणार म्हणजे पुढील वर्ष राजकीय नेत्यांच्या बायोपिकचं असणार हे निश्चित .


यापुढे गुगल असिस्टंटला सूचना देण्यासाठी तुम्हाला केवळ इंग्रजी किवा हिंदीमध्ये बोलण्याची गरज नाही , कारण तुम्ही मायबोली मराठी भाषेत बोलुनही गुगल असिस्टंटला सूचना देऊ शकतात . Google for India 2018 ( गुगल फॉर इंडिया ) चं चौथं एडिशन आज दिल्लीमध्ये आयोजित करण्यात आलं होतं . या कार्यक्रमात गुगलने भविष्यातील योजनांबाबत अनेक घोषणा केल्या . यावेळी गुगलचे सिनीयर इंजिनिअरिंग डायरेक्टर प्रवीर गुप्ता यांनी गुगल असिस्टंटची सेवा आता मराठी भाषेतही सुरू होत असल्याची घोषणा केली . गुगल असिस्टंटची सेवा आता हिंदी आणि इंग्रजीबरोबरच प्रादेशिक भाषांमध्येही सुरू होणार आहे . यामध्ये सध्या मराठी भाषेत सेवा उपलब्ध होणार असून लवकरच इतर सात भारतीय भाषांमध्येही ही सुविधा उपलब्ध करुन दिली जाईल , असं गुप्ता यांनी सांगितलं . त्यामुळे आता गुगल असिस्टंटसोबत तुम्ही मायबोली मराठी भाषेत बोलुनही सूचना देऊ शकतात . म्हणजे तुम्हाला एखादं गाणं ऐकायचं असेल तर गुगल व्हॉइस असिस्टंट ओपन करुन तुम्हाला Play My Favourite song असं इंग्रजीत म्हणण्याची गरज नाही , त्याऐवजी तुम्ही ‘माझं आवडतं गाणं सुरू कर’ एवढंच म्हटलं की लगेच गुगल आपलं काम करेल . याशिवाय , आता गुगल असिस्टंवर तुम्हाला ट्रेनचं लोकेशनही समजू शकणार आहे . Where’s My Train : या अॅपसोबत गुगल असिस्टंटने भागीदारी केली आहे त्यामुळे प्रश्न विचारताच ट्रेनच्या जागेची माहिती तुम्हाला मिळेल .


रांची : दुसऱ्या कसोटी क्रिकेट सामन्याच्या दुसऱ्या डावात फलंदाजीला उतरलो तेव्हा ऑस्ट्रेलियाचे खेळाडू सारखी काही ना काही बडबड करत होते . मात्र , त्यामुळे गडबडून न जातो सर्वोत्तम खेळण्याची प्रेरणा आणि एकाग्रता राखण्यास मदत झाली , असे मत भारताचा उपकर्णधार आणि मधल्या फळीतला फलंदाज अजिंक्य रहाणे याने व्यक्त केले . पहिल्या कसोटीसह दुसऱ्या कसोटीत पहिल्या डावात अजिंक्यला अपयश आले होते . याचे दडपण त्याच्यावर होते . भारताचा डावही अडचणीत होता . अशा परिस्थितीत पुजारा आणि रहाणे जोडीवर मोठ्या आशा होत्या . या जोडीने त्या सार्थ ठरवल्या . सामन्याचा निकाल भारताच्या बाजूने झुकवण्यास हीच भागीदारी निर्णायक ठरली होती . या भागीदारीबाबत रहाणे म्हणाला , ' ' एकत्र आल्यावर आम्ही भक्कमपणे उभे राहायचे निश्चित केले . एकमेकांना सल्ला देण्याचे आवर्जून टाळले . अगदीच संयम सोडून मोठा फटका मारण्याचा प्रयत्न चुकलाच , तर ' आरामसे खेलना ' असे दोनच शब्द वापरले . विराटची विकेट झटपट मिळविण्यात ते पुन्हा एकदा यशस्वी ठरले होते . त्यामुळे आम्ही जरा वेगळ्या पद्धतीने फलंदाजी केली . आम्ही स्टार्कला ओव्हर दि विकेट येऊ दिले नाही . त्यांनीही अश्विनचा धसका घेऊन स्टार्कच्या बुटांमुळे माती उकरली जाण्याची भीती बाळगली असावी . त्यांनी त्याला ओव्हर दि विकेट येऊ दिले नाही . आम्हाला फायदाच झाला . आमची नजर बसली आणि मग आत्मविश्वासही उंचावला . ' ' रहाणे बाद झाल्यावर आपल्या धावांवर कधीच समाधानी नसतो . मग , ते शतक असले तरी . मात्र , या वेळी रहाणे आपल्या अर्धशतकावरही समाधानी होता . तो म्हणाला , ' ' सामन्याची परिस्थिती लक्षात घेता तेथे शतकापेक्षा संघाचे यश महत्त्वाचे होते . एखादी विकेटही प्रतिस्पर्धी संघाचा आतमविश्वास उंचावण्यास फायदेशीर ठरते . त्या वेळी एखादी मोठी भागीदारी आवश्यक असते . ती आमच्याकडून झाली . त्यामुळेच मला ही अर्धशतकी खेळी खूप मोलाची वाटते . मी माझ्या खेळीवर पूर्ण समाधानी आहे . ' ' रांची म्हणजे धोनी भारताचा माजी कर्णधार महेंद्रसिंह धोनी हा रांचीचा . त्याच्या कारकिर्दीत रांचीत कसोटी सामना झाला नाही . मात्र , आता रांचीला कसोटी केंद्राचा दर्जा मिळाला आहे . धोनी भारतीय संघात नसला , तरी रांची म्हणजे धोनी आणि धोनी म्हणजे रांची असेच समीकरण येथे आजही आहे . रांचीच्या रस्त्यावरून फिरताना याची प्रचिती येते . शहरातील अशी एकही भिंत दिसणार नाही , की त्यावर धोनीचे चित्र नाही . येथे सबकुछ धोनीच असेच चित्र आहे .


खेळाडूंच्या मानधनात वाढ करण्याचा प्रस्ताव भारतीय क्रिकेट नियामक मंडळाच्या ( बीसीसीआय ) प्रशासकीय समितीने स्वीकारला आहे . प्रशासकीय समिती खेळाडूंच्या मानधनाचा आराखडा नव्याने बनवणार आहे . पण त्यापूर्वी भारताचे मुख्य प्रशिक्षक रवी शास्त्री यांनी फक्त कसोटी क्रिकेट खेळणाऱ्या चेतेश्वर पुजाराची मानधनाच्या आराखडय़ात ‘अ’ श्रेणी कायम असावी , असे मत व्यक्त केले आहे . प्रशासकीय समितीबरोबरच्या बैठकीला भारताचा कर्णधार विराट कोहली आणि माजी कर्णधार महेंद्रसिंग धोनी यांच्यासह शास्त्रीदेखील उपस्थित होते . या बैठकीमध्ये खेळाडूंचे मानधन आणि आगामी वर्षांतील क्रिकेटचे वेळापत्रक यावर चर्चा करण्यात आली . या बैठकीनंतर खेळाडू किती आंतरराष्ट्रीय सामने खेळतात , त्यावर त्यांचे मानधन आणि आराखडय़ातील दर्जा ठरवण्यात यावा , अशी चर्चा सुरू होती . सध्याच्या घडीला पुजारा हा फक्त कसोटी क्रिकेटमध्येच भारताचे प्रतिनिधित्व करीत आहे . त्यामुळे अन्य खेळाडूंपेक्षा त्याचे आंतरराष्ट्रीय सामने कमी होतील आणि त्यानुसार त्याचा आराखडय़ातील दर्जा बदलला जाऊ शकतो . हे सारे पाहता शास्त्री यांनी केलेले विधान सूचक आहे . कारण आतापर्यंतच्या कसोटी सामन्यांमध्ये पुजाराकडून सातत्यपूर्ण कामगिरी पाहायला मिळाली आहे . पण एकदिवसीय आणि ट्वेन्टी - २० सामन्यांमध्ये त्याला देशाचे प्रतिनिधित्व करायची फारशी संधी मिळालेली नाही . चेतेश्वर पुजारासारख्या खेळाडूची मानधनाच्या आराखडय़ातील ‘अ’ श्रेणी कायम ठेवण्यात यावी , असे शास्त्री यांनी सांगितले . धोनी आणि कोहली एकमेकांचा आदर करतात कोहली आणि धोनी यांच्यामध्ये चांगले संबंध नसल्याची चर्चा होत असली तरी ही गोष्ट खरी नाही . कोहली आणि धोनी या दोघांची शैली भिन्न आहे . धोनी शांत स्वभावाचा आहे , तर कोहली अधिक परिपक्व होत आहे . पण हे दोघे एकमेकांचा नेहमीच आदर करतात , असे शास्त्री यांनी सांगितले .


सध्याच्या धकाधकीच्या जीवनामध्ये कंबरदुखी ही अतिशय सामान्य समस्या आहे . एकदा कंबर दुखायला लागली की काही सुचत नाही . नेमके कसे बसावे , काय करावे अशा प्रश्नांनी आपण अक्षरशः हैराण होऊन जातो . सध्या प्रवासाचा कालावधी , ऑफीसमध्ये अनेक तास एकाच अवस्थेत बसून राहणे यांसारख्या दिनचर्येमुळे कंबरदुखी होते . याशिवाय महिलांमध्ये घरगुती कामांचा ताण , काही जणांना दिवसभर उभे राहून काम करावे लागणे यांसारख्या गोष्टींमुळेही कंबरदुखीची समस्या उद्भवू शकते . या समस्येसाठी काही उपाय घरच्याघरी केल्यास त्याचा निश्चितच फायदा होतो . काय आहेत हे उपाय जाणून घेऊया… कारणे : १ . दुचाकीवरून प्रवास करताना योग्य पद्धतीने न बसणे २ . व्यायामाचा अभाव ३ . संतुलित आहार न घेणे ४ . शरीरास पुरेशी विश्रांती न देता अतिश्रम करणे ५ . शरीरातील विटामिन डी ३ किंवा कॅल्शियमच्या कमतरतेमुळे हाडे ठिसूळ होऊन स्लिप डिस्क होण्याची शक्यता असते उपचार : १ . भुजंगासन : प्रथम पोटावर झोपावे . दोन्ही पाय जुळलेले हात छातीच्या जवळ कपाळ जमिनीवर टेकलेले , हळूहळू श्वास घेत दोन्ही कोपरं ताठ होईपर्यंत वरती घ्या . दृष्टी वर ठेऊन मान व खांदे मागे राहतील असे बघा . या अवस्थेमध्ये दहा सेकंद थांबा , नंतर श्वास सोडत हळूहळू पूर्वावस्थेत या . या आसनाच्या नियमित सरावाने तुमच्या पाठीच्या कण्याची लवचिकता सुधारून तुमचा पाठीचा कणा मजबूत होण्यास मदत होते . २ . धनुरासान : प्रथम पोटावर झोपून , दोन्ही पाय गुडघ्यात वाकवायचे आहेत . नंतर दोन्ही हातांनी दोन्ही पायाचे घोटे पकडा आणि हळूहळू श्वास घेत दोन्ही खांदे व मांड्या हवेमध्ये घेऊन वरती छताकडे बघायचा प्रयत्न करा . या आसनामुळे आपल्या पाठीच्या कण्याच्या स्नायूंना बळकटी मिळण्यास मदत होते . ३ . सिंगल लेग लॅटरल रेजेस : प्रथम एका कुशीवरती झोपून घ्या . पाठीचा कणा ताठ ठेवावा . डावा हात डाव्या कानाच्या खाली ठेवू उजवा हात पोटाच्या समोर जमिनीवर ठेवावा व उजवा पाय गुडघ्यातून न वाकवता पाऊल सरळ ठेवून अलगतपणे वरती पंचेचाळीस डिग्रीपर्यंत उचला . संथ श्वसन चालू ठेवून किमान दहा सेकंद या अवस्थेमध्ये थांबायचा प्रयत्न करा . असेच दुसऱ्या बाजूनेही करा . या व्यायामाने विशिष्ट स्नायू मजबूत होऊन कंबरदुखी कमी होण्यास मदत होते . सौरभ कुलकर्णी , फिटनेसतज्ज्ञ


‘अवं मास्तर काही कळतं का नाही ? रांगोळी काढलेली दिसत नाही व्हय ? इथं चंद्रकला आणि सरकार बसणार आहेत , जरा मान - पान बघत चला , की दिसला पाट अनं टेकलं बूड , तुमची पानं बाहेर मांडली आहेत , तिकडं जाऊन बसा . . ‘काय म्हणावं या मास्तरला , डोस्कं बिस्कं फिरलया का अक्कल गहाण ठिवून आलायसा , काय म्हणते मी , नीट गुमान राव्हायचं असलं तर राव्हा , नाहीतर चालू पडा . तुम्ही गेल्यावर कोणाला सुतक येणार नाही . . हे संवाद आहेत मराठीतील अजरामर ठरलेल्या ‘पिंजरा’या चित्रपटातील आणि ते आहेत ज्येष्ठ अभिनेत्री वत्सला देशमुख यांचे . खरे तर वत्सला देशमुख यांनी त्यांच्या प्रदीर्घ नाटय़ - चित्रपट प्रवासात ‘िपजरा’मधील थोडय़ाफार प्रमाणात खलनायिकेकडे झुकणारी ‘आक्का’ची भूमिका वगळली तर खलनायिका किंवा खाष्ट भूमिका केलेल्या नाहीत . आजवर नेहमीच चरित्र अभिनेत्री किंवा सहाय्यक अभिनेत्री म्हणून त्यांनी काम केले . आई , काकू , मावशी , आत्या , आजी अशा ‘वत्सल’भूमिकेतूनच त्या प्रेक्षकांसमोर आल्या . प्रेक्षकांच्या मनावरही त्यांच्या या भूमिकांचाच ठसा राहिलेला आहे . ‘पुर्नभेट’च्या निमित्ताने त्यांच्याशी गप्पांच्या सुरुवातीलाच ‘पिंजरा’चा विषय निघाला . नव्या स्वरुपात ‘पिंजरा’ नुकताच आला . तेव्हा तो पाहायचा ठरवले होते . पण नाही जमू शकले . मी आणि संध्या दोघी वास्तवातही सख्ख्या बहिणी . मी मोठी व ती धाकटी . ‘िपजरा’मध्येही आम्ही बहिणीच होतो . या चित्रपटातील माझ्या भूमिकेला नकारात्मक छटा होती . चित्रपटाचे सर्व चित्रीकरण कोल्हापूरला ‘शांताकिरण’स्टुडिओत तसेच पन्हाळा परिसरात झाले . ही भूमिका सोडली तर आजवरच्या अभिनय प्रवासात माझ्या वाटय़ाला नकारात्मक भूमिका आल्याच नाहीत . मला करायची खूप इच्छा होती , पण मिळाल्या नाहीत आणि आता माझ्या वयाच्या ८७ व्या वर्षांत कोणी देणार ही नाही . पण करायची मात्र आजही उमेद असल्याचे वत्सलाताई हसत हसत सांगतात . लहानपणाच्या आठवणी सांगताना त्या नकळत भूतकाळात गेल्या आणि आठवणींच्या लडी त्यांनी अलगद उलगडल्या . माझे वडील श्रीधरपंत देशमुख हे बापुराव पेंढारकर यांच्या ‘ललितकलादर्श’कंपनीत होते . कंपनीच्या नाटकातून लहान - मोठय़ा भूमिका ते करत असत . नाटक कंपनी फिरती असल्याने आई - वडिलांबरोबर आमचीही फिरती असायची . हळूहळू नाटके चालेनाशी झाली . कंपनीकडून नवी नाटकेही येत नव्हती . तेव्हा घर - खर्च चालविण्यासाठी वडिलांनी मुंबईत ‘श्रीराम मिल’मध्ये काही काळ नोकरी केली . सुरुवातीला ते मुंबईत आणि आई , मी , भाऊ व संध्या नाशिकला राहात होतो . वडील स्थिरस्थावर झाल्यानंतर आम्ही सगळेच मुंबईला आलो . मुंबईत होणाऱ्या मेळ्यांमधून मी व संध्या काम करायचो . काम म्हणजे काय गाणी म्हणणे असायचे . गायिका सुलोचना चव्हाण यांचाही मेळा होता . त्यातून काम केल्याचे आठवते . मुंबईत तेव्हा भुलेश्वरला राहात होतो . काही काळ बडोद्याला असताना तेथील लक्ष्मीकांत नाटक समाजातर्फे सादर झालेल्या ‘वीरपत्नी’ या नाटकाचेही मी काही प्रयोग केले होते . मुंबईत सुरुवातीच्या काळात बरीचशी गुजराथी नाटकेच मी केली . पण मी मराठी रंगभूमीवर काम करावे अशी वडिलांची इच्छा होती . सुदैवाने ‘राक्षसी महत्वाकांक्षा’ या नाटकात मला ‘मदालसा’ची भूमिका मिळाली . नानासाहेब फाटक यांच्या बरोबर मला काम करायला मिळाले हे मी माझे भाग्य समजते . माझ्या वडिलांनीच या भूमिकेची तालीम माझ्याकडून कसून करुन घेतली . ‘दामोदर’ला नाटकाचा पहिला प्रयोग झाला . मराठी रंगभूमीवर केलेल्या अन्य भूमिकांविषयी त्यांना बोलते केले तेव्हा किती सांगू व किती नको अशा आठवणी त्यांच्याकडे निघाल्या . वत्सलाताई म्हणाल्या , ‘राक्षसी महत्वाकांक्षा’ नंतर पुढे ‘रणदुदुंभी’मधील ‘सौदामिनी’ , ‘त्राटिका’ नाटकात त्राटिकेचीच भूमिका , ‘संगीत संशयकल्लोळ’मध्ये ‘कृत्तिका’ , ‘खडाष्टक’मध्ये ‘ताराऊ’ , ‘बेबंदशाही’त ‘येसुबाई’ , ‘रायगडाला जेव्हा जाग येते’ मधील ‘सोयराबाई’ अशा अनेक नाटकातून कामे केली . माझ्या नशिबाने मला नानासाहेब फाटक , मा . अनंत दामले अर्थात नूतन पेंढारकर , मा . कृष्णराव , मा . नरेश , दिनकर कामण्णा , छोटा गंधर्व , हिराबाई बडोदेकर , सरस्वतीबाई राणे अशा सगळ्या मोठय़ा मंडळींबरोबर काम करण्याची संधी मिळाली . चित्रपट प्रवासाबद्दल त्यांनी सांगितले , ‘शिर्डीचे साईबाबा’हा मराठी आणि ‘शिर्डी के साईबाबा’ हिंदी हे सुरुवातीचे चित्रपट . पुढे हिंदीत ‘तुफान और दिया’ , ‘नवरंग’ , ‘जल बिन मछली नृत्य बिन बिजली’ , ‘लडकी सह्य़ाद्री की’ , ‘हिरा और पथ्थर’ तर मराठीत ‘वारणेचा वाघ’ , ‘पिंजरा’ , ‘बाळा गाऊ कशी अंगाई’ , ‘ज्योतिबाचा नवस’ , ‘झुंज’हे चित्रपट केले . निर्माते - दिग्दर्शक ईश्वरलाल यांचा ‘जय शंकर’हा माझा पहिला हिंदी चित्रपट . त्या वेळची एक आठवण सांगताना वत्सलाताई म्हणाल्या , या चित्रपटात मी रावणाच्या आईची भूमिका करत होते . चित्रपटाच्या चित्रीकरणाच्या वेळी रंजना लहान असल्याने ( अवघी तीन / चार महिन्यांची होती ती ) तिला मी बरोबर घेऊन जात असे . एकदा चित्रीकरणाच्या वेळेस वरून लहान मुलाची आवश्यकता होती . लहान मूल माझ्या हातात आहे असे काहीसे दृश्य होते . मी नको नको म्हणत असतानाही सेटवर लोकांनी आग्रह केला म्हणून रंजनाला चित्रीकरणासाठी मी हातात घेतले . तेव्हा ती झोपलेली होती . पण लाईट , साऊंड , अॅक्शन असे म्हटले गेले आणि ती चक्क डोळे उघडून आजूबाजूला टकामका पाहायला लागली . तिच्या अभिनयाचे बाळकडू तिला तिथेच मिळाले . त्या दिवशी सेटवर चित्रीकरणासाठी उभारण्यात आलेला एक खांब पडला , आग लागली पण त्यातून आम्ही दोघीही वाचलो . माझे शिक्षण फारसे झाले नाही त्यामुळे रंजनाने खूप शिकावे , मोठे व्हावे व अन्य क्षेत्रात नाव मिळवावे अशी माझी इच्छा होती . पण विधिलिखीत वेगळेच होते . पुढे ती याच क्षेत्रात आली . रंजनाचा विषय निघाला आणि त्या भावूक झाल्या . एका अपघातानंतर रंजनाला अपंगत्व आले . तशा अवस्थेतही तिने अनेक वर्षे काढली . मृत्यू समोर दिसत असतानाही ती मृत्यूला घाबरली नाही . शेवटपर्यंत आनंदी होती . मृत्यूलाही हसतमुखाने ती सामोरी गेली . रंजना हा त्यांच्या मनाचा एक हळूवार कोपरा आहे . त्या कोपऱ्यात वत्सलाताईंनी आपल्या मुलीच्या आठवणी जपून ठेवल्या आहेत . रंजनाच्या जाण्याच्या धक्क्य़ाबरोबरच त्यांनी आणखी दोन मोठे धक्के पचविले . त्यांची दोन मुले हृदयविकाराच्या झटक्याने अचानक गेली . मोठा मुलगा नरेंद्र वयाच्या पन्नासाव्या वर्षी तर धाकटा मुलगा श्रीकांत याचे अवघ्या तिसाव्या वर्षी हृदयविकाराने निधन झाले . वैऱ्यावरही येऊ नये ते वत्सलाताईंच्या वाटय़ाला आले . या धक्क्य़ाने सुरुवातीला त्या खचून गेल्या . या काळात त्यांना उभारी देण्याचे आणि त्यांना सावरण्याचे काम त्यांची मैत्रीण गीता सोमण यांनी केले . वत्सलाताई यांच्या सांगण्यावरुन त्यांना नाटकात भूमिका मिळाली होती . त्याची जाण त्यांनी ठेवली आणि वत्सलाताई यांच्या त्या जवळच्या झाल्या . रंजना व दोन मुलांच्या निधनाने खचून गेल्यानंतर गीता सोमण या दररोज वत्सलाताई यांच्या घरी यायच्या . त्यांच्याशी गप्पा मारायच्या , काही वेगळ्या विषयात त्यांना गुंतवायच्या , बाहेर घेऊन जायच्या . यातून वत्सलाताई सावरल्या . दुःख गिळून आयुष्याला पुन्हा एकदा नव्याने सामोऱ्या गेल्या . याचे श्रेय त्या आवर्जून गीता सोमण यांना देतात . कलाकारासाठी रसिकांकडून जी प्रतिक्रिया मिळते , ती त्याच्या अभिनयाला दिलेली पावती असते . याबाबत एक आठवण त्यांनी सांगितली . सोलापूरला आमच्या ‘राक्षसी महत्वाकांक्षा’नाटकाचा प्रयोग होता . माझा ‘मदालसा’चा प्रवेश झाला आणि प्रेक्षकातून एकाने चप्पल माझ्या अंगावर भिरकावली . नाटक संपल्यानंतर आतमध्ये विमलाबाई कर्नाटकी यांनी त्या प्रकाराबाबत विचारले . तेव्हा वत्सलाताईंनी त्यांना सांगितले , तुम्हाला तुमच्या गाण्याच्या तानेवर किंवा समेवर जेव्हा टाळी मिळते ती जशी तुमच्या गाण्याला मिळालेली दाद असते तशी प्रेक्षकांमधून आज भिरकविण्यात आलेली ही चप्पल म्हणजे माझ्या अभिनयाला मिळालेली पावती आहे , असे मी मानते . राजकारण हा वत्सलाताईंच्या आवडीचा विषय आहे . सध्या राजकारणात आणि समाजात जे काही चालले आहे , ते त्यांना अस्वस्थ करते . पण आपण यात काहीच करु शकत नाही , अशी हतबलताही त्या व्यक्त करतात . वयोपरत्वे आता फारसे बाहेर पडणे होत नाही . ‘चला हवा येऊ द्या’च्या निमित्ताने जवळपास सोळा वर्षांनी त्या पुन्हा कॅमेऱ्यासमोर व प्रेक्षकांसमोर आल्या . वृत्तपत्र वाचन आणि दूरचित्रवाहिन्यांवरील मालिका पाहणे हा त्यांचा सध्याचा विरंगुळा आहे . नातू चेतन आणि नातसून शालिनी यांच्याबरोबर त्या आनंदात राहात आहेत . दोघेही आपली खूप खूप काळजी घेतात , असेही त्या आवर्जून सांगतात आणि नातसूनेचे कौतूकही करतात . ‘जय मल्हार’ही त्यांची आवडती मालिका आहे . नाटक , चित्रपटातून वत्सलाताई यांनी चरित्रात्मकच भूमिका आजवर साकारल्या . त्यामुळे साहजिकच दूरचित्रवाहिन्यांवरील विविध मालिकांधील चरित्र भूमिका त्यांच्या विशेष आवडीच्या . त्या त्या कलाकारांच्या भूमिकेचे त्या बारकाईने निरिक्षण करतात . अमूक प्रसंगात त्या कलाकाराने असे करायला हवे होते , तसे केले असते तर जास्त छान झाले असते अशी टिप्पणी त्या नातसूनेकडे व्यक्त करतात . पण हे त्या दोघींपुरतेच असते . या नव्या कलाकारांकडून शिकायलाही मिळते , असेही त्या सहजपणे सांगतात . तेव्हा आपण कोणीतरी मोठी अभिनेत्री आहोत असा अभिनिवेश अजिबात नसतो . तर एका सच्च्या कलाकाराने दुसऱ्या कलाकाराला दिलेली ती मनमोकळी दाद असते .


प्रत्येक आई - वडिलांना आपल्या मुलाने अभ्यासात चांगलं प्राविण्य मिळवालं असं वाटतं असतं . यासाठी अगदी लहानपणापासूनच आई - वडिल आपल्या मुलांच्या अभ्यासाकडे अगदी जातीने लक्ष देत असतात . या नादात अनेकदा आई - वडिल आपल्या मुलांना मारझोडही करतात . सोशल मीडियावर सध्या असाच एक व्हिडीओ व्हायरल होतोय . आपल्या लहान मुलीला शिकवताना एक आई , मुलीला आकडे नीट जमत नसल्यामुळे मारताना दिसत आहे . या व्हिडीओवर अनेकांनी आपली हळहळ व्यक्त केली आहे . भारताचे क्रिकेटपटू शिखर धवन आणि रॉबिन उथप्पा यांनीही हा व्हिडीओ आपल्या ट्विटर अकाऊंटवर शेअर करत , पालकांना आपल्या मुलांचा अभ्यास घेताना थोडा संयम दाखवण्याचं आव्हान केलं आहे . अवश्य वाचा – जाणून घ्या किती शिकलेत तुमचे आवडते क्रिकेटवीर ? या व्हिडीओत मुलीची आई तिला १ ते ५ आकडे म्हणायला सांगताना दिसत आहे . मात्र प्रत्येक आकडे म्हणल्यानंतर या मुलीला काही अडचणींचा सामना करावा लागत होता . यावेळी आपल्या मुलीला सहानुभूती देऊन शांत करण्याऐवजी तिला मारत आहे . सध्या हा व्हिडीओ सोशल मीडियावर मोठ्या प्रमाणात व्हायरल होतो आहे . पालकांना संयम राखण्याचा संदेश देणाऱ्या शिखर धवनलाही एक मुलगा आहे . शिखरच्या मुलाचं नाव झोरावरं असून अनेक वेळा आपल्या मुलासोबतचे फोटो शिखरने सोशल मीडियावर शेअर केले आहेत .


मुंबई : सोमवार , ३० ऑक्टोबर २०१७ः चिल्ड्रेन्स्स फिल्म सोसायटी , इंडियाचा ' लिटल डायरेक्टर्स ' हा उपक्रम २०१३ मध्ये इंटरनॅशनल चिल्ड्रेन्स फिल्म फेस्टिवलमध्ये सूरू करण्यात आला होता . आता हा उपक्रम देशातील ग्रामीण भागांपर्यंत पोहोचला आहे . ग्रामीण भागातील ७ ते १६ वर्षे वयोगटातील मुलांना स्वतःच्या फिल्म्स बनवण्यास सक्षम करण्यासाठी कार्यशाळांचे नियोजन करण्यात आले आहे . सुरुवातीला सीएफएसआय बिहार व राजस्थानच्या ग्रामीण भागांमध्ये लिटल डायरेक्टर्स उपक्रम राबवेल , त्यानंतर महाराष्ट्रासह इतर राज्यांमध्ये प्रवेश करेल . गेल्या आठवड्यात संपन्न झालेल्या उपक्रमादरम्यान सीएफएसआयने वर्ल्ड बँक - डीआयएमई व एशियन सेंटर फॉर एण्टरटेन्मेंट एज्युकेशन ( एसीईई ) सोबतच्या सहयोगाने बिहारमधील ग्रामीण व वंचित मुलांसाठी ' लिटल डायरेक्टर्स ' उपक्रमांतर्गत कार्यशाळांचे आयोजन केले होते . या उपक्रमाचा पुढील टप्पा डिसेंबरमध्ये जयपूर , जैसलमर , उदयपूर सारख्या शहरांमधील ग्रामीण भागांमध्ये , तसेच राजस्थानमधील इतर भागांमध्ये असणार आहे . यानंतर महाराष्ट्राच्या ग्रामीण भागांमध्ये हा उपक्रम राबवण्यात येईल . भारतातील चिल्ड्रेन्स फिल्म सोसायटीचे मुख्य कार्यकारी अधिकारी डॉ . श्रवण कुमार म्हणाले , ' ' लिटल डायरेक्टर्स ' ' ही आमची संकल्पना जगामध्ये कुठेही प्रशिक्षित तज्ज्ञांच्या माध्यमातून व्यावसायिक वातावरणामध्ये आयोजित केल्या जाणा - या उपक्रमांमपेक्षा अनोखी आहे . आम्ही २०१३ मध्ये १८व्या इंटरनॅशनल फिल्म फेस्टिवलमध्ये ही संकल्पना दाखल केली . तेव्हापासून ही संकल्पना आमच्या फेस्टिवल्सची खास आकर्षण बनली आहे . आता आम्हाला दरवर्षी ' लिटल डायरेक्टर्स ' साठी देशभरातून शेकडो प्रवेशिका प्राप्त होतात . आम्हाला अत्यंत आनंद होत आहे की या उपक्रमाला वर्ल्ड बँकेचे पाठबळ लाभले आहे आणि ते या उपक्रमावर आधारित ' इम्पॅक्ट इव्हॅल्युएशन स्टडी ' म्हणजेच परिणामकारकाता अभ्यासण्याचा उपक्रम हाती घेणार आहेत . ' ' या उपक्रमाचा भाग म्हणून मुले पाणी व स्वच्छता , बिहारच्या संदर्भात लिंगसमानता , तसेच स्वच्छ भारत मिशनशी संबंधित ३ ते ५ मिनिटांचे लघुपट बनवतील . मुले कार्यशाळांमधून यासंदर्भात ज्ञान घेतल्यानंतर फक्त या लघुपटांची निर्मिती , लघुपटांमध्ये अभिनय करतील . प्रशिक्षणाचा भाग म्हणून पिंटी का साबुन ( स्वच्छतेवरील फिल्म ) , बंडू बॉक्सर ( ग्रामीण विकासावरील फिल्म ) आणि पानी रे पानी ( जल स्वच्छतेवरील फिल्म ) यासारखे सीएफएसआय चित्रपट मुलांना दाखवण्यात आले . बिहारमधील जल , स्वच्छता व लिंगसमानते संदर्भात आठ महत्त्वपूर्ण समस्यांवर मुलांनी चर्चा केली . याशिवाय मुलांना कार्यशाळेदरम्यान स्टोरीबोर्डिंग , बजेटिंग , शूटिंग व एडिटिंग ( निर्मितीनंतर ) याबाबत देखील प्रशिक्षण देण्यात आले . ' ' आमचा द्विवार्षिक कार्यक्रम २०वा इंटरनॅशनल चिल्ड्रेन्स फिल्म फेस्टिवल २०१७ ८ ते १४ नोव्हेंबर दरम्यान हैद्राबादमध्ये आयोजित केला जाणार आहे . या फेस्टिवलमध्ये आंतरराष्ट्रीय प्रेक्षकांना हे लघुपट दाखवण्यात येतील . याव्यतिरिक्त , १३ ते १८ वर्षे वयोगटातील मुलांनी बिहारमधील खडी , स्थानिक विणकाम , फॅब्रिक आणि जलदगतीने विकसित होत असलेली टेक्सटाईल्स मिशन यांवर फिल्म्स बनवल्या आहेत . आजच्या फॅशन इंडस्ट्रीमध्ये उद्योजक बनण्याकडे ते करिअर म्हणून कशाप्रकारे पाहत आहेत , याची देखील चर्चा त्यांनी केली , ' ' असे सीएफएसआयचे मुख्य कार्यकारी अधिकारी डॉ . श्रवण कुमार म्हणाले . डॉ . कुमार पुढे म्हणाले , ' ' १९व्या आयसीएफएफआयदरम्यान आम्हाला लिटल डायरेक्टर्स सेक्शनमध्ये आठ देशांमधून १८७ प्रवेशिका मिळाल्या होत्या , तर १८व्या आयसीएफएफआयदरम्यान १२३ प्रवेशिका मिळाल्या होत्या . यंदा आम्हाला आतापर्यंत १७९ प्रवेशिका मिळाल्या आहेत , ज्यापैकी १०३ प्रवेशिका भारतातून आहेत आणि उरलेल्या ३० देशांमधून आहेत . याचा अर्थ फेस्टिवलला जगभरात भरपूर प्रसिद्धी मिळाली आहे . ' ' सीएफएसआय ही भारत सरकारची नोडल संस्था आहे . ही संस्था विविध भारतीय भाषांमध्ये टीव्ही कार्यक्रम व मुलांच्या फिल्म्स तयार करते . १९५५ मध्ये स्थापना करण्यात आलेल्या सीएफएसआयने केद्र सरकारमधील माहिती व प्रसारण मंत्रालयाच्या छत्रछायाखाली प्रगती केली आहे . संस्थेचे मुख्यालय मुंबईमध्ये आहे . १५ विविध भाषांमधील २६० हून अधिक फिल्म्सच्या कॅटलॉगसह सीएफएसआय ही दक्षिण आशियामधील चिल्ड्रेन्स फिल्म्सची प्रमुख निर्माती संस्था आहे . सीएफएसआय देशभरात फिल्म्स स्क्रिनिंग सुद्धा आयोजित करते . दरवर्षी जवळपास चार दशलक्ष मुलांपर्यंत पोहोचते . संस्थेचा विपणन विभाग मुंबईमध्ये असून चेन्नई व दिल्लीमध्ये दोन शाखा कार्यालये आहेत . ही संस्था मोफत प्रशिक्षणे व विक्रीच्या माध्यमातून चिल्ड्रेन्स फिल्म्सचे प्रमोशन करते .


विजयपथावर परतलेल्या रायझिंग पुणे सुपरजायंट्शी आज सामना आयपीएलच्या बाद फेरीत स्थान मिळवण्याची स्पर्धा दिवसेंदिवस अधिकाधिक तीव्र होत चालली आहे . दोन वेळा विजेता कोलकाता नाइट रायडर्सचा संघ मागील सामन्यातील दारुण पराभव मागे टाकून आत्मविश्वासाने सज्ज झाला आहे . उत्तरार्धात तेजाने तळपू लागलेल्या रायझिंग पुणे सुपरजायंट्सला नमवून प्ले - ऑफमधील स्थान निश्चित करण्याचे मनसुबे कोलकाताने आखले आहेत . रविवारी सनरायझर्स हैदराबादने चक्क कोलकाताला नामोहरम करण्याची किमया साधली . त्यामुळे कोलकाताला या पराभवातून धडा घेण्याची आवश्यकता आहे . विजयाच्या हॅट्ट्रिकसह मुंबई इंडियन्सपेक्षा दोन गुणांची आघाडी जपणाऱ्या कोलकाताची घोडदौड हैदराबादने रोखली . मुंबईने प्ले - ऑफमधील आपले स्थान पक्के केल्यानंतर १६ गुणांचा आकडा गाठण्याचे दडपण कोलकातावर आले आहे . कोलकाताच्या फलंदाजीची प्रमुख भिस्त ही आघाडीच्या फळीवर असते , हे या पराभवातून पुन्हा एकदा सिद्ध झाले . प्रथम गोलंदाजी स्वीकारणाऱ्या कोलकाताला डेव्हिड वॉर्नर आणि केन विल्यमसनच्या फटकेबाजीला वेसण घालता आली नाही आणि यंदाच्या हंगामात प्रथमच त्यांनी दोनशे धावांचा टप्पा ओलांडला . हैदराबादच्या २०९ धावांपुढे कोलकाताची फलंदाजी निरुत्तर झाल्याचेच प्रत्ययास आले . निर्धारित षटकांमध्ये ७ बाद १६१ धावा करू शकणाऱ्या कोलकाताला यंदाच्या हंगामातील तिसरा पराभव पत्करावा लागला . रॉबिन उथप्पाने अर्धशतक झळकावले , परंतु अन्य कोणत्याही फलंदाजाकडून त्याला साथ मिळू शकली नाही . आम्ही हैदराबादच्या धावसंख्येचा आरामात पाठलाग करू , असा नाणेफेकीप्रसंगी केलेला गौतम गंभीरचा दावा फोल ठरला . कोलकाताची आघाडीची फळी , हेच त्यांच्या आतापर्यंतच्या यशाचे गमक आहे . यात बिनधास्त फटकेबाजी करणारा सलामीवीर सुनील नरिन हा प्रयोग यशस्वी होणे , हे कोलकातासाठी महत्त्वाचे ठरले . म्हणजेच नरिन , गंभीर आणि उथप्पा यांना जेरबंद केल्यास कोलकाताचा डाव सीमित राहू शकतो , हे गणित आता सर्वश्रुत आहे . मनीष पांडे आणि युसूफ पठाण यांनीसुद्धा आपल्या जबाबदारीची जाणीव ठेवण्याची आवश्यकता आहे . कॉलिन डी ग्रँडहॉमीसुद्धा आपला प्रभाव पाडण्यात अपयशी ठरला आहे . बांगलादेशचा अष्टपैलू खेळाडू शकिब अल हसनचा पुरेसा उपयोग यंदाच्या हंगामात कोलकाताकडून झालेला नाही . काही दिवसांत देशासाठी सामने खेळण्याकरिता मायदेशी जाण्यापूर्वी त्याला योग्य संधी देण्याची आवश्यकता आहे . पुण्याच्या संघाने मात्र दोन सलग विजयांनिशी बाद फेरीची आपली ईर्षां स्पष्ट केली आहे . आयपीएलच्या सुरुवातीच्या काळात तळाच्या संघांमध्ये गणल्या जाणाऱ्या पुण्याने आता अव्वल चौघांमध्ये आपले स्थान राखले आहे . अगदी पाचव्या क्रमांकावरील किंग्ज इलेव्हन पंजाबपेक्षाही त्यांच्याकडे ४ गुणांची समाधानकारक आघाडी आहे . आयपीएल लिलावात लक्ष वेधणाऱ्या बेन स्टोक्सने आपले मोल सिद्ध केले आहे . फक्त ६३ चेंडूंत नाबाद १०३ धावांची स्टोक्सची शतकी खेळी पुण्यासाठी यशदायी ठरली होती . त्यामुळे गुजरातचे १६२ धावांचे लक्ष्य पुण्याला पेलता आले होते . आघाडीच्या फलंदाजांनी अनुक्रमे ४ - ६ - ४ - ० अशा धावा केल्यामुळे पुण्याची सुरुवातीला ४ बाद ४२ अशी अवस्था झाली होती . मात्र पाचव्या क्रमांकावर उतरलेल्या स्टोक्सने सारे चित्रच पालटून टाकले . धोनीने २६ धावांचे योगदान देताना स्टोक्ससोबत पाचव्या विकेटसाठी ७६ धावांची बहुमोल भागीदारी रचली . सनरायझर्स हैदराबादविरुद्ध १७७ धावांचा यशस्वी पाठलाग करताना धोनीने नाबाद ६१ धावा केल्या होत्या . या वेळी धोनीकडून पुन्हा अपेक्षा केल्या गेल्या . परंतु तो बाद झाला , मात्र स्टोक्स तारणहार ठरला . कोलकातामध्येही धोनीचा मोठय़ा प्रमाणात चाहतावर्ग असल्यामुळे पुण्यालाही उत्तम पाठबळ मिळेल . परंतु आणखी एका विजयासह कोलकाताने बाद फेरी गाठावी , हीच क्रिकेटरसिकांची इच्छा आहे .


पाऊस म्हटलं की पाठोपाठ आजारपण येतंच . त्यातही लहान मुलांना लगेच . आता पाऊस तर किमान पुढचे ३ महिने येणार आहे . मग आपणच आपली काळजी घेतली तर या आजारपणाचे प्रमाण काही प्रमाणात कमी करता येऊ शकते . या वातावरणात साथीचे रोग आणि ऍलर्जी याचे प्रमाण जास्त असते . आता साथीचे रोग म्हणचे सर्वात आधी आपल्यावर अतिक्रमण करते ती सर्दी आणि खोकला . * सर्दी - खोकल्यासाठी कमी करण्यासाठी आहारात रोज ‘क’ आणि ‘अ’ जीवनसत्व तसेच प्रथिने असणे गरजेचे आहे . या गोष्टींचा आहारात समावेश असेल तर प्रतिकार शक्ती चांगली राहते आणि संसर्ग झाला तरीही त्याचे प्रमाण आणि तीव्रता कमी राहते . हीच प्रतिकारशक्ती चांगली राहण्यासाठी आहारात कॅल्शियम आणि लोहाचे प्रमाणही चांगले असणे गरजेचे आहे . * पावसाळा म्हटल्यावर भिजणे होणारच मात्र डोक्यात पावसाचे पाणी मुरणार नाही याची काळजी घ्यायला हवी . थंड हवे मध्ये कानाला वारे लागेल असे किंवा जास्त भिजणे होणार नाही याची काळजी घ्यावी . गरम पाणी पिणे , वाफ घेणे यांमुळे सर्दीला आराम पडू शकतो . * पावसाळ्यात स्वच्छता पाळणे अतिशय महत्वाचे आहे . परिसर स्वच्छ ठेवला पाहिजे . पाणी साचता कामा नये . साचलेलं पाणी डासांच्या वाढीसाठी अतिशय पोषक असल्याने डास वाढण्याची शक्यता असते . मुलांना खेळायला पाठवतानाही कुठे खेळतात यावर लक्ष असावे . कारण गवत , डबकी अशा ठिकाणी डास जास्त प्रमाणात असतात . * बाहेर हवा गार असले तर शरीरातील उष्णता वाढल्या सारखी वाटून या वातावरण बदलाच्या वेळी उष्णतेचा त्रास होतो . पावसाळ्यात पाणी कमी प्यायले जाते आणि चहा कॉफी जास्त होते . तर पावसात देखील दिवसभरात योग्य प्रमाणात पाणी प्यायला हवे . चहा कॉफी ऐवजी वेगवेगळी सूप पिण्याची सवय ठेवल्यास ते आरोग्यास अधिक चांगले ठरु शकते . पाकीट बंद किंवा चायनीज सूपपेक्षा घरात केलेले सूप जास्त चांगले . सर्दी खोकला झाला तरी चांगला फायदा होतो व पाणी देखील आपोआप पोटात जाते . * पावसाळ्यात बाहेर फिरायला जाण्याचे प्रमाण जास्त असते . पावसात बाहेरचे पाणी पिल्याने आजारी पडण्याची भीतीदेखील असते . तर बाहेर खाता पिताना उकळी आलेलेच अन्नपदार्थ घेणे उत्तम . शक्यतो बाहेरची चटणी , कोरडे सॅन्डविच टाळावे . यातून संसर्ग होण्याचे प्रमाण जास्त असते . त्यामुळे गरम पदार्थ किंवा पेय घेणे केव्हाही उत्तम . श्रुती देशपांडे , आहारतज्ज्ञ


बॉलिवूडमध्ये एकीकडे लग्नाच्या चर्चा होत असताना दुसरीकडे मात्र अर्जुन रामपाल आणि त्याची पत्नी मेहर हिनं आपण विभक्त होत असल्याचा निर्णय सांगून सगळ्यांनाच आश्चर्याचा धक्का दिला आहे . ‘मिस इंडिया’चा किताब पटकावणाऱ्या मेहर जेसिया आणि अर्जुननं वीस वर्षांपूर्वी विवाहगाठ बांधली होती . पण , गेल्या काही वर्षांपासून दोघांमधील मतभेद वाढू लागल्यानं अखेर विभक्त होण्याचा टोकाचा निर्णय या दोघांनी घेतला असल्याचं ‘बॉम्बे टाइम्स’नं म्हटलं आहे . ‘सहजीवनाच्या २० वर्षांच्या सुंदर प्रवासानंतर आता आमचे मार्ग वेगळे झाले आहे . आता आम्ही वेगवेगळ्या मार्गानं जायचं ठरवलं आहे . पण आम्ही एकमेकांसोबत कायम राहू , एकमेकांच्या मदतीला नेहमीच धावून येऊ . ’ असा संदेश लिहित या दोघांनी घटस्फोटाच्या वृत्ताला दुजोरा दिला आहे . अर्जुन आणि मेहर यांना दोन मुली आहेत त्यामुळे या दोघींसाठी आम्ही नेहमीच एकत्र असू पण त्याचवेळी आम्ही एकमेकांच्या खासगी आयुष्यात डोकावणार नाही , याचीही पुरेपुर काळजी घेऊ असंही या दोघांनी म्हटलं आहे . नातं संपतं पण , प्रेम मात्र आयुष्यभर जिवंत राहतं , अशा प्रकारे विभक्त होण्याचा निर्णय जाहीर करणं आम्हाला विचित्र वाटत असलं तरी आम्ही चाहत्यांना सत्य सांगण्याचा प्रयत्न केला आहे असंदेखील दोघांनी प्रसिद्ध केलेल्या विधानात म्हटलं आहे . १९९८ मध्ये मेहर आणि अर्जुन विवाहबंधनात अडकले . अर्जुन आणि मेहर विभक्त होण्यामागचं कारण सुझान खान असल्याच्याही चर्चा दबक्या आवाजात सुरू आहेत . काही वर्षांपूर्वी सुझान खान आणि ऋतिक रोशन यांचा घटस्फोट झाला होता . त्यावेळी अर्जुनचं नाव सुझानसोबत जोडलं गेलं होतं . सुझानसोबत अर्जुनची वाढती जवळीक मेहरला खटकत होती तेव्हापासून या दोन्ही जोडप्यात मतभेद असल्याचं म्हटलं जात होतं . अर्जुननं आणि सुझानं कधीही आपल्या नात्याविषयी उघडपणे सांगितलं नाही , पण मेहरपासून विभक्त झाल्याचा निर्णय जाहीर केल्यानंतर अर्जुननं या संपूर्ण प्रकरणावर पूर्णपणे पडदा टाकण्याचं ठरवलं आहे .


झोपेच्या अत्यंत छोटय़ा समस्यांदेखील महिलांमध्ये उच्च रक्तदाबासाठी कारणीभूत ठरू शकतात असा इशारा संशोधकांनी दिला आहे . जवळपास एकतृतियांश प्रौढांना आवश्यक झोप मिळत नसून स्त्रियांसाठी ही समस्या मोठी असू शकते . निद्रेच्या समस्येचा महिलांना जास्त धोका असून पुरुषांहून दुप्पट महिलांना निद्रानाशाच्या समस्येला सामोरे जावे लागते . सात ते नऊ तास झोप घेतल्यानंतरही ज्या महिलांना झोपेच्या समस्या असतात त्यांच्यांमध्ये रक्तदाब वाढण्याची शक्यता असते . या अभ्यासामध्ये झोपेचा अभाव आणि झोपेच्या समस्यांमुळे हृदयाच्या आरोग्यावर परिणाम होत असल्याचे समोर आले असून ही गंभीर बाब असल्याचे अमेरिकेतील कोलंबिया विद्यापीठातील ब्रुक अग्रवाल यांनी सांगितले . नव्या अभ्यासामध्ये ३२३ महिलांचा रक्तदाब आणि निद्रेच्या सवयी तपासण्यात आला . महिलांमध्ये झोपमोड होणे , गाढ झोप न लागणे , झोप येण्यास जास्त वेळ लागणे आणि निद्रानाश या समस्या स्लीप अॅपनियासारख्या झोपेच्या गंभीर समस्येंहून तीनपटीने जास्त आहे . हृदयरोगाची शक्यता पडताळण्यासाठी काही महिलांनी संशोधकांना आपल्या हातातील रक्तवाहिनीमधील एंडोथेलियल पेशीचा अभ्यास करण्यास परवानगी दिली . या वेळी संशोधकांना एंडोथेलियल पेशीच्या आरक्ततेतील वाढ आणि झोपेच्या समस्या संबंधित असल्याचे आढळून आले . झोपेत अडथळा निर्माण करणाऱ्या समस्या हृदयरोग विकसित होण्यास कारणीभूत ठरू शकत असल्याचे अग्रवाल यांनी सांगितले . याबाबत अधिक अभ्यास सुरू असून त्यांच्या निकालानंतर या परिणामांची पुष्टी होऊ शकणार असल्याचे अग्रवाल यांनी सांगितले .


सध्याच्या घडीला अमिताभ बच्चन हे तीन बंगल्यांचे मालक आहेत . ‘जलसा’ , ‘प्रतिक्षा’ आणि या बंगल्यांचे मालक असणारे हे महानायक एकेकाळी भाड्याच्या घरात राहात होते यावर तुमचा विश्वास बसेल का ? खरंतर यावर तुमचाही विश्वास बसणार नाही पण , हेच खरं आहे . सोशल मीडियावर नेहमीच काही फोटो शेअर करत जुन्या आठवणींना उजाळा देणाऱ्या बिग बींनी त्यांच्या इन्स्टाग्राम अकाऊंटवरुन काही फोटो शेअर केले आहेत . हे फोटो बिग बींच्या भाड्याच्या घराचे असल्याचं लक्षात येत आहे . कारण , त्यांनी कॅप्शनमध्येच तसं म्हटलं आहे . काही वर्षांनी आपल्या जुन्या घराला भेट दिल्यानंतर एका सर्वसामान्य व्यक्तीच्या मनात ज्या भावना दाटून येतात अगदी त्याच प्रकारच्या भावना बिग बींच्या मनातही दाटून आल्याचं हे कॅप्शन वाचून लक्षात येत आहे . बच्चन यांनी पोस्ट केलेला हा फोटो त्याच्या अलाहाबाद येथील घराचा असून कधी काळी ते या घरात भाड्याने राहात होते . या प्रशस्त घरातील फक्त काही भागातच त्यांचा वावर होता . महानायक अमिताभ बच्चन यांनी फक्त त्यांच्या घराचेच फोटो पोस्ट केले नाहीयेत . तर , अभिषेक बच्चनच्या बालपणीचेही काही फोटो त्यांनी पोस्ट केल्याचं पाहायला मिळत आहे . हे फोटो आणि त्यांचे कॅप्शन पाहता अमिताभ बच्चनही काही सुरेख आठवणींमध्ये रमल्याचं पाहायला मिळत आहे . आठवणींमध्ये रमलेले बिग बी ‘ठग्स ऑफ हिंदोस्तान’ या चित्रपटातून लवकरच प्रेक्षकांच्या भेटीला येणार आहेत . या चित्रपटाच्या चित्रीकरणाला सुरुवात झाली असून , बहुतांश चित्रीकरण परदेशात करण्यात येणार असल्याची माहिती सूत्रांनी दिली आहे . विजय कृष्ण आचार्य दिग्दर्शित या चित्रपटामध्ये परफेक्शनिस्ट आमिर खान , अभिनेत्री फातिमा सना शेख आणि कतरिना कैफही झळकणार आहेत . पाहा : VIDEO : माझ्यासाठी अनुष्कासोबतचा ‘तो’ क्षण खूप खास - विराट कोहली


तंत्रज्ञानाची प्रगती झाली तशी आपली जीवनशैली झपाट्याने बदलत आहे . त्याचे परिणामही आपण अनुभवत आहोत . पूर्वी अभावानेच आढळणारे मधुमेह , रक्तदाब , पीसीओडी , थायरॉईड ग्रंथींचे विकार आता अगदी आपल्या घरात आणि सहज जाता - येता दिसत आहेत . त्यामुळे प्रत्येक व्यक्तीला आपल्या आरोग्याचे बजेट करण्यासाठी हेल्थ पॉलिसी घेण्याची आवश्यकताही भासत आहे . साधारणपणे १० वर्षांच्या टप्प्याने आपली जीवनशैली बदलत आहे . बदलणाऱ्या आर्थिक गरजा , कामाचे स्वरुप , त्यातून निर्माण होणारा बौद्धिक ताण , मानसिक अस्वस्थता , शारीरिक श्रम या सगळ्यांचा आपल्या शरीरावर परिणाम होत असतो . या परिणामांना तोंड देण्याची आपली क्षमता वाढावी आणि आपल्या आरोग्याचे रक्षण व्हावे यासाठी काही ठराविक नियमांचे पालन केले तरी पुरेसे आहे . यामध्ये सकाळी उठल्यापासून रात्री झोपेपर्यंत नियम बदलणाऱ्या ऋतूनुसार नियमांचे पालन , योग्य व्यायाम , आहारसेवनाची शास्त्रीय पद्धत , झोपेचे नियम यांचे विचारपूर्वक आचरण करणे हाच आरोग्याचा मूलमंत्र आहे . यामध्ये नोकरी किंवा व्यवसाय करणाऱ्या सर्व व्यक्तींसाठी काही सामन्य नियम आहेत ते पाळणे आवश्यक आहेत . १ . झोपेचे योग्य नियोजन आवश्यक आहे . कमीत कमी ७ तास झोप व्हायलाच हवी . शक्यतो रात्री लवकर झोपलेले आरोग्यासाठी चांगले . २ . सध्या रात्री टीव्हीवरील मालिका , चित्रपट पाहणे , मोबाईल किंवा इंटरनेटवर चॅटींग करणे यांसारख्या गोष्टींसाठी जागरण करण्याची अनेकांना चुकीची सवय लागली आहे . ३ . रात्रीच्या जागरणांमुळे शरीरातील पित्त वाढते . त्यामुळे डोकेदुखी , अजिर्ण , अपचन असे त्रास होण्याची शक्यता असते . ४ . अन्नपचन न झाल्यामुळे करपट ढेकर येणे आणि गॅसेस होण्याच्या तक्रारी वाढतात . ५ . पित्त आणि पुरेशी विश्रांती न मिळाल्यामुळे दुसऱ्या दिवशी कामाचा उत्साह राहत नाही . ६ . समाधानकारक काम न झाल्याने कामाचा ताण वाढतो आणि हे चक्र सतत सुरु राहते . ७ . या सगळ्याचा परिणाम म्हणून ब्लड प्रेशर वाढते . मग अस्वस्थता , चिडचिड यांचे प्रमाणही वाढते . यातील सगळ्यात महत्त्वाचे म्हणजे पचन यंत्रणेवर परिणाम होऊन संपूर्ण शरीराचे कार्य बिघडते . लीना बावडेकर आयुर्वेदतज्ज्ञ


मैत्री… प्रत्येकाच्याच आयुष्यात येणारा एक असा टप्पा किंवा एक असं वळण जे कोणालाही टाळता येत नाही . माझा कोणीच मित्र नाही किंवा माझी कोणीच मैत्रीण नाही असं म्हणणारे क्वचितच आपल्या नजरेस पडतील . कारण ही मैत्री आहेच अशी . मित्रत्वाचं हे नातं आपल्या आयुष्यात कधी डोकावतं आणि महत्त्वाचं होऊन जातं हे कळतही नाही . अशाच या खास नात्याचा उत्साह साजरा करण्यासाठी ऑगस्ट महिन्याच्या पहिल्या रविवारी ‘फ्रेंडशिप डे’ साजरा केला जातो . सध्या याच खास दिवसाचा उत्साह सर्वत्र पाहायला मिळत आहे . याच उत्साहापासून आपली कलाकार मंडळीसुद्धा दूर नाहीत . मराठी कलाविश्वात मैत्रीचा आदर्श ठरणाऱ्या अशा काही जोड्या आहेत ज्या नेहमीच अनेकांचं लक्ष वेधतात . किंबहुना कलाकारांच्या या जोड्यांना कल्ला करणाऱ्या टोळ्या म्हटलं तरीही चालेल . कारण , सोशल मीडियावरील त्यांचे फोटो पाहून याचा अंदाज येतोच . याच यादीतील काही नावं म्हणजे , अमेय वाघ - सखी गोखले , प्रिया बापट - सिद्धार्थ मेनन आणि सिद्धार्थ चांदेकर , पूजा सावंत , भूषण प्रधान , वैभव तत्ववादी . अमेय वाघ आणि सखी गोखले यांच्या मैत्रीचा अंदाज त्यांच्या मालिकांमधून आला असेलच . ‘दिल दोस्ती दुनियादारी’ आणि ‘दिल दोस्ती दोबारा’ या दोन्ही मालिकांमधून प्रेक्षकांच्या भेटीला आलेल्या या दोघांची फार चांगली मैत्री आहे . त्यांच्याशिवाय या मालिकेतील इतर कलाकारांचीही एक टीमच तयार झाली आहे असंच म्हणावं लागेल . त्यामागोमाग आणखी एका मित्रांच्या टोळीचं नाव समोर येतं . सिद्धार्थ मेनन , सिद्धार्थ चांदेकर , अभय महाजन आणि प्रिया बापट अशी ही खास टोळी . रंगमंचापासून ते अगदी चित्रपट जगतामध्ये या कलाकारांच्या मैत्रीचे किस्से रंगतात . त्यांच्या सोशल मीडिया अकाऊंटवरही कल्ला करतानाचे काही फोटो बरेच चर्चेत असतात . फ्रेंडशिप डेच्या निमित्ताने आणखी एका जोडीवर सर्वांच्या नजरा खिळतात . ती जोडी म्हणजे मराठीतील चॉकलेट बॉय स्वप्नील जोशी आणि सई ताम्हणकर . ‘दुनियादारी’ चित्रपटातून प्रेक्षकांच्या भेटीला आलेल्या या जोडीची ऑनस्क्रिन जोडी जितकी चर्चेत आली तितकीच त्यांची ऑफस्क्रीन मैत्रीही गाजली . मैत्रीच्या या आणाभाका घेत सध्याच्या घडीला आणखी काही कलाकारांची मैत्रीसुद्धा लक्ष वेधतेय . अभिनेत्री पूजा सावंत , वैभव तत्ववादी आणि भूषण प्रधान . लोकसत्ता लाइव्ह चॅटच्या दरम्यान गप्पा रंगलेल्या असतानाच पूजा , वैभव आणि भूषण यांचं हे मैत्रीचं नातं सर्वांसमोर आलं . मराठी कलाजगतातील हे कलाकार आणि त्यांची धमाल मैत्री पाहता यंदाचा ‘फ्रेंडशिप डे’ ते कसा साजरा करतात हे पाहणं औत्सुक्याचं ठरणार आहे . वाचा : …म्हणून ऋषी कपूर यांना मारण्यासाठी गेला होता संजय दत्त


गायिका नेहा कक्कड आणि यारियां फेम हिमांश कोहली यांच्या अफेअरच्या चर्चा अनेक दिवसांपासून ऐकायला , वाचायला मिळत आहेत . पण नुकतेच नेहाने एक वक्तव्य केले , ज्यावरुन नेहाला तिचा जोडीदार मिळाला असेच म्हणावे लागेल . नेही म्हणाली की , यारियां सिनेमादरम्यान या दोघांची ओळख झाली . आता त्यांच्या मैत्रीला ४ वर्ष झाली . आम्ही खूप चांगले मित्र आहोत . पण आता आम्ही हमसफरही झालो आहोत . कारण कामानिमित्त आमचं एकत्र प्रवास करणं होतं . पण यासोबतच ती म्हणाली की , आम्ही फक्त मित्र आहोत आणि हे नातं मैत्रीपुरतचं मला मर्यादित ठेवायचं आहे . नुकताच नेहा आणि हिमांशचा हमसफर नावाचे गाणे प्रदर्शित करण्यात आले . हिमांश आणि नेहावर या गाण्याचे चित्रीकरण करण्यात आले आहे . या गाण्याला नेहा आणि तिचा भाऊ टोनी कक्कडने गायले आहे . रिपोर्टनुसार हिमांश आणि नेहा दोघांनी न्यू इयर आणि व्हेलेंटाइन डे एकत्रच साजरा केला होता . दोघांनीही त्यांच्यातल्या नात्याची कोणतीही अधिकृत घोषणा केलेली नाही . पण दोघांच्या सोशल मीडिया अकाऊंटवर नजर टाकली तर दोघं एकमेकांच्या प्रेमात आकंठ बुडालेलीच दिसतात .


अभिनेत्री निम्रत कौर आणि भारतीय क्रिकेट संघाचे मुख्य प्रशिक्षक यांच्या नात्याविषयी सध्या कला आणि क्रीडा विश्वात बऱ्याच चर्चा सुरु आहेत . शास्त्री आणि निम्रत यांच्या प्रेमप्रकरणाच्या चर्चांनी सध्या जोर धरला असून , आता खुद्द रवीशास्त्री यांनी याविषयी त्यांचं मौन सोडलं आहे . ‘मिड - डे’ला दिेलेल्या मुलाखतीत त्यांनी याविषयीची माहिती देत या चर्चा पसरवणाऱ्यांना सणसणीत टोला लगावला आहे . जवळपास गेल्या दोन वर्षांपासून शास्त्री आणि निम्रत एकमेकांना डेट करत असल्याचं म्हटलं जात होतं . याचविषयी विचारलं असता या सर्व चर्चा पाहता अनेकांनीच या बाबतीत शेण खात अफवा पसरवल्या आहेत , असे ते म्हणाले . दरम्यान शास्त्री यांच्यापूर्वी निम्रतनेही सोशल मीडियाच्या माध्यमातून याविषयी आपलं मत मांडत एक ट्विट केलं होतं . वाचा : रवी शास्त्रींनी केली विराट - सचिनची तुलना , वाचा काय म्हणाले… ‘माझ्याबद्दल ज्या चर्चा सुरू आहेत त्या गोष्टी ऐकीव आहेत . अफवा या सर्वात त्रासदायक असतात’ , असं ट्विट करत तिने या चर्चांना पूर्णविराम देण्याचा प्रयत्न केला होता . पण , आता हे सर्व वातावरण पाहता निम्रत आणि शास्त्री यांनी मांडलेल्या आपल्या भूमिका पाहता खरंच या चर्चांना पूर्मविराम मिळणार की या सर्व प्रकरणाला आणखी नवं वळण मिळणार हे पाहणं महत्त्वाचं ठरणार आहे .


‘कडू कडू कारले , बाजारात फिरले त्याला पाहून नाक भेंडीने मुरडले’ . लहानपणी भाज्यांवर आधारित एका ‘बडबड गीता’मध्ये कारल्याचे वर्णन अशाप्रकारे केले होते . कारले किंवा कारल्याची भाजी म्हटली की सगळेच नाक मुरडतात , पण ही कारली कितीही कडू असली तरी आरोग्य मात्र उत्तम ठेवतात . कारल्यामध्ये कॅल्शिअम , लोह , फॉस्फरस ‘अ’ , ‘क’ जीवनसत्त्व भरपूर प्रमाणात असते . आपल्याकडे कारल्याची भाजी सहसा कोणी करत नाही , केलीच तर मीठ टाकून तिच्यामध्ये असलेले सारे पौष्टीक घटक काढून टाकतात . कारल्यातलं पाणी काढून टाकलं की ती कमी कडू लागते असा अनेक गृहिणींचा समज आहे . पण , यामुळे भाजीतील जीवनसत्त्व पूर्णपणे वाया जाते याची कल्पना त्यांना नसते . कारल्याला आयुर्वेदात खूप महत्त्व आहे . फक्त भाजीसाठीच नाही तर औषधांमध्येही कारल्याचा वापर केला जातो . कारले कितीही नावडते असले तरी आहारात आठवड्यातून किमान एकदा तरी या फळभाजीचा समावेश असलाच पाहिजे . सारखा थकवा येतोय ? आहारात ‘या’ पदार्थांचा समावेश करा जपा संत्र सेवनाचा मंत्र ! कारल्याचे फायदे – कारल्याच्या रसामुळे रक्तशुद्ध होते , त्यामुळे त्वचा विकार होण्याचा धोका कमी होतो . – कावीळ झाल्यास ताज्या कारल्यांचा रस सकाळ संध्याकाळ घेतल्यास यामुळे कावीळ दूर होते . – यकृताच्या सर्व विकारांमध्ये कारल्याचा रस फायदेशीर असतो . – जंत किंवा कृमींचा त्रास असल्यास कारल्याची भाजी किंवा रस घेतल्यानं कृमींचा त्रास कमी होतो . – दमा , सर्दी , खोकल्याचा त्रास असेल तर कारल्याचा रस व तुळशीच्या पानांचा रस एकत्र करून त्यात मध मिसळून महिनाभर घेतल्यास रोगप्रतिकार शक्ती वाढून हे त्रास दूर होतात . – कारले हे शक्तीवर्धक आहे म्हणून लहानमुलांच्या आहारातही कारल्याचा समावेश आवर्जून करावा .


‘पद्मावती’ चित्रपटाचे प्रदर्शन जसजसे जवळ येतेय तसे त्याच्यामागची संकटे वाढताना दिसत आहेत . दीपिका पदुकोण , रणवीर सिंग आणि शाहिद कपूर यांची मुख्य भूमिका असलेला हा चित्रपट दिग्दर्शक संजय लीला भन्साळी यांनी दिग्दर्शित केला आहे . ‘पद्मावती’ला अनेक संघटनांकडून सुरुवातीपासूनच विरोध होत होता . आता भाजपकडूनही या चित्रपटाला विरोध करण्यात येत आहे . PHOTOS : आलियाने अमृतासाठी लिहिलं खास पत्र ! भाजपने निवडणूक आयोग , केंद्र सरकार आणि सेन्सॉर बोर्डाला एक पत्र लिहिले . या पत्रात ‘पद्मावती’ क्षत्रिय समुदायाच्या भावना दुखावू शकतो त्यामुळे चित्रपट प्रदर्शित करण्यापूर्वी तो राजपूत प्रतिनिधींना दाखवण्याची मागणी त्यांनी केली . असे केल्याने चित्रपटाच्या प्रदर्शनात अडथळे येणार नाही आणि तणावपूर्ण परिस्थितीचा सामना करावा लागणार नाही , असे पक्षाच्यावतीने सांगण्यात आले . दरम्यान , ‘पद्मावती’ चित्रपटाच्या वादामध्ये आता भाजप नेत्या उमा भारती यांनीदेखील उडी घेतली आहे . उमा भारतींनी या चित्रपटाचा वाद संपवण्यासाठी एक मार्ग सुचवला आहे . VIDEO : उर्मिलाच्या ‘बेबी शॉवर’मधील सुकन्या मोनेंचा डान्स पाहिलात का ? उमा भारती यांनी ट्विटमध्ये लिहिलं की , ‘ ‘पद्मावती’ या चित्रपटाला राजपूतांशी न जोडता त्याला भारतीय स्त्रीच्या अस्मितेशी जोडले जावे . तसेच या चित्रपटाशी निगडीत वाद मिटवण्यासाठी इतिहासकार , चित्रपट निर्माते , सेन्सॉर बोर्ड आणि ज्या लोकांनी आक्षेप घेतला आहे त्यांची एक समिती तयार करून त्यांनी तोडगा काढावा . ‘पद्मावती’ चित्रपट येत्या १ डिसेंबरला सर्वत्र प्रदर्शित होईल .


योग गुरु बाबा रामदेव लवकर कपिल शर्माच्या ‘द कपिल शर्मा शो’ या लोकप्रिय कार्यक्रमामध्ये पाहुणे म्हणून येणार असल्याचे वृत्त स्पॉटबॉय या वेबसाइटने दिले आहे . या कार्यक्रमामध्ये बाबा रामदेव यांना आणण्यासाठी कपिल शर्माची टीप बऱ्याच दिवसांपासून प्रयत्नशील आहे . द कपिल शर्माच्या टीमच्या प्रयत्नांना यश मिळाले असून पुढच्या आठवड्यामध्ये गोरेगाव फिल्मसिटीमध्ये बाबा रामदेव यांच्या सहभाग असणाऱ्या भागाच्या चित्रिकरणाला सुरुवात होणार असल्याचे वृत्त आहे . बाबा रामदेव यापूर्वी अनेक कार्यक्रमामध्ये हजेरी लावली असल्यामुळे या कार्यक्रमात त्यांच्या सहभागाबद्दल शंका उत्पन्न होत नाही . यापूर्वी दिल्ली येथील एका कार्यक्रमात आघाडीचा अभिनेता रणवीर सिंहसोबत रामदेव बाबा व्यासपीठावर दिसले होते . या कार्यक्रमात रणवीर सिंहने बाबा रामदेव यांना नृत्य करण्याचा आग्रह केला होता . मात्र रणवीरला त्यांनी नृत्य येत नसल्याचे सांगितले . मात्र आपले प्राविण्य असलेल्या योगाचे प्रात्यक्षित दाखविले होते . रणवीर सिंहच्या ‘बाजीराव मस्तानी’ या चित्रपटातील गाण्यावर रामदेव बाबा कठिण योगासने करताना दिसले होते . सुरुवातील रणवीरने बाबासोबत साथ दिली . मात्र बाबा रामदेव यांच्यासमोर रणबीरने हात टेकत माघार घ्यावी लागली होती . यावेळी बाबा रामदेव यांनी रणवीरसोबत कुस्ती खेळण्याचा मानस व्यक्त केला होता . यावरही रणवीरने नकार दिला . या कार्यक्रमात बाबा रामदेव यांनी रणवीरला खांद्यावर घेऊन त्याची फिरकी घेतल्याचे दिसून आले होते . अर्थात बाबा रामदेव जर द कपिल शर्मा शो मध्ये आले तर असाच काहीसा अनुभव कपिलच्या टीमसोबतच प्रेक्षकांना अनुभविण्यास मिळू शकतो . कॉमेडी शोमुळे बॉलीवूडमध्ये चांगलाच जम बसविला आहे . त्याच्या रिअॅलिटी शोमध्ये बॉलीवूकर उपस्थिती लावतात . त्याच्या मान्यवरांच्या लिस्टमध्ये नेहमीच मोठ्या कलाकारांचे नाव असते . आगामी चित्रपटांच्या प्रमोशनसाठी त्याचा हा शो एक उत्तम माध्यम बनला आहे . पण , बहुदा तुम्हाला माहित नसेल की कपिलच्या शोमध्ये येणा - या कलाकारांना अनेकदा अडचणींना सामोरे जावे लागते . सहसा कलाकार सेटवर किंवा मुलाखतीसाठी वेळेवर पोहचत नाहीत म्हणून तक्रार केली जाते . पण कपिलच्या बाबतीत हे उलट आहे . काही संकेतस्थळांनी दिलेल्या माहितीनुसार , कपिलच्या सेटवर जाणा - या व्यक्तिंना त्याचीच वाट पाहावी लागते . नुकतीच अभिनेता आदित्य रॉय कपूर आणि अभिनेत्री श्रद्धा कपूर यांनी कपिलच्या रिअॅलिटी शोमध्ये उपस्थिती लावली होती . त्यांच्या आगामी ओके जानू या चित्रपटाच्या प्रसिद्धीकरिता ते या शोमध्ये गेले होते . बॉलीवूड सेलिब्रिटी असणा - या या दोन्ही कलाकारांना जवळपास पाच ते सहा तास सेटवर कपिलची वाट पाहावी लागल्याचे म्हटले जाते .


ग्राहकांना आकर्षित करण्यासाठी टेलिकॉम कंपनी व्होडाफोन इंडियाने एका आगळ्यावेगळ्या स्पर्धेची घोषणा केली आहे . ग्राहकांना काहीतरी नवं द्यावं यासाठी कंपनीने एक गेमिंग कॉन्टेस्ट आयोजीत केला आहे . ‘The Vodafone Travel Passport’ असं या स्पर्धेचं नाव असून मायव्होडाफोन अॅपद्वारे या स्पर्धेत सहभागी होता येणार आहे . एका महिन्यापर्यंत ही स्पर्धा सुरू राहणार असून आजपासून याची सुरूवात झाली आहे . या स्पर्धेतील विजेत्याला मोफत दुबईची यात्रा करण्याची संधी मिळणार आहे . ग्राहकांना आपल्यासोबत कायम ठेवण्यासाठी व्होडाफोनने या स्पर्धेचं आयोजन केलं आहे . या स्पर्धेसाठी व्होडाफोनने ‘ईजीमायट्रिप’सोबत भागीदारी केली आहे . याद्वारे ग्राहकांनी पर्यटन स्थळं शोधायची आहेत . लपलेलं पर्यटन स्थळ शोधल्यास विजेत्याला रोज ‘ईजीमायट्रिप’कडून 400 रुपयांचं कुपन देण्यात येईल . तसंच विजेत्याला भारतातील कोणत्याही ठिकाणी तीन दिवस आणि दोन रात्री हॉटेलमध्ये मोफत राहण्याची संधी आहे . तर संपूर्ण स्पर्धा संपल्यानंतर एका भाग्यशाली विजेत्याला दुबईच्या यात्रेचं पॅकेज जिकण्याची संधी आहे . पोस्टपेड आणि प्री - पेड अशा दोन्ही ग्राहकांना या स्पर्धेमध्ये सहभागी होता येणार आहे .


पुणे : आंतरराष्ट्रीय क्रिकेट सामन्यांसाठी मोठ्या आवेशात महाराष्ट्र क्रिकेट संघटनेने गहुंजे येथे उभे केलेले क्रिकेट स्टेडियम आता संकटांच्या घेऱ्यात अडकले आहे . महाराष्ट्र क्रिकेट संघटनेने घेतलेल्या कर्जाची परतफेड न केल्याने चार बॅंकांनी अखेरचा उपाय म्हणून स्टेडियमचा ताबा घेण्याची नोटीस दिली आहे . स्टेडियमच्या देखभालीसाठी आणि विविध आंतरराष्ट्रीय सामन्यांच्या आयोजनासाठी महाराष्ट्र क्रिकेट संघटनेने बॅंक ऑफ महाराष्ट्र , बॅंक ऑफ बडोदा , कर्नाटका बॅंक आणि आंध्र बॅंक अशा चार बॅंकांमधून कर्ज घेतले होते . मात्र , दिलेल्या मुदतीत महाराष्ट्र क्रिकेट संघटनेने कर्जाची परतफेड न केल्यामुळे आता या आंतरराष्ट्रीय स्टेडियमचे अस्तित्वच धोक्यात आले आहे . बॅंकांनी आपली कारवाई पूर्ण केल्यास महाराष्ट्रातील क्रिकेट संपण्याची भीती स्थानिक वर्तुळातून व्यक्त करण्यात येत आहे . या चारही बॅंकांनी कारवाई म्हणून सध्या प्रातिनिधिक स्वरूपात स्टेडियमच्या मिळकतीचा ताबा घेतला आहे . आता व्याजासहित कर्जाची थकबाकी 69 कोटी 53 लाख रुपये झाली आहे . बॅंकांच्या नियमानुसार ही रक्कम 60 दिवसांत भरली न गेल्यास बॅंक सदर मिळकतीचा थेट ताबा घेऊन त्याचा लिलाव करून थकबाकी वसूल करू शकते . या संदर्भात महाराष्ट्र क्रिकेट संघटनेचे सचिव रियाझ बागवान यांच्याशी संपर्क साधला असता त्यांनी आम्ही जाणूनबुजून कर्ज थकवलेले नाही , असे सांगितले . ते म्हणाले , " " महाराष्ट्र क्रिकेट संघटना ही उत्पादन करणारी कंपनी नाही . आम्ही " बीसीसीआय ' च्या अधिपत्याखाली काम करतो . त्यांचा निधी येतो . त्यावर संघटनेचे कामकाज चालते . त्यांच्याकडूनच आम्हाला अद्यापी निधी आला नसल्यामुळे आम्ही रक्कम भरू शकलेलो नाही . ' ' लोढा समितीच्या शिफारशी मान्य करण्यावरून महाराष्ट्र क्रिकेट संघटना आणि " बीसीसीआय ' वरील प्रशासकीय समिती यांच्यात दरम्यानच्या काळात तेढ निर्माण झाली होती . अर्थात , लोढा समितीच्या शिफारशी स्वीकारल्यानंतरही ही तेढ कायम राहिली आहे . बागवान म्हणाले , " " आम्ही अनेकदा कर्जे घेतली ; पण अशी वेळ कधीही आलेली नाही . प्रथमच अशी दुर्दैवी वेळ आली आहे . संघटनेची परिस्थिती आम्ही प्रशासकीय समितीला कळवली आहे . मात्र , त्यावर अजून काहीच उत्तर आलेले नाही . कर्जफेड हा धोरणात्मक निर्णय आहे . मात्र , संघटनेवर समितीच नसल्याने कुठलाही धोरणात्मक निर्णय आम्हाला घेता येत नाही . ' ' कर्ज फेडायचेच नसते तर वेस्ट इंडीजविरुद्ध झालेल्या सामन्यातून मिळालेला नफा आम्ही बॅंकांमध्ये भरलाच नसता . नुकत्याच झालेल्या या सामन्यातून आम्हाला चार कोटी 90 लाख रुपयांचा फायदा झाला . आम्ही ही सर्व रक्कम बॅंकांमध्ये भरली आहे . आता उर्वरित रक्कम " बीसीसीआय ' निधी पाठवेल तेव्हाच भरता येऊ शकेल . - रियाझ बागवान , एमसीए सचिव


हिवाळा आला की त्वचा कोरडी होते , त्याचप्रमाणे डोक्यातील त्वचाही कोरडी होते . मग कोंडा होतो आणि केस कोरडे होतात . सध्या प्रदूषण , शाम्पूचा वाढता वापर ही पण केस कोरडे होण्याची कारणे असू शकतात . फास्टफूडचे वाढलेले सेवन हेही केसांचा पोत बिघडण्याचे एक मुख्य कारण आहे . या कोरड्या केसांना सांभाळणे ही एक मोठी जोखीम असते . या समस्येवर उपाय म्हणून लोक सौंदर्यप्रसाधनांचा वापर करतात . मात्र त्याचे केसांवर दुष्परिणाम होण्याचीही शक्यता असते . या सौंदर्यप्रसाधनांपेक्षा घरातील वस्तू वापरल्यास त्याचा नक्कीच चांगला फायदा होतो . त्याचे कोणतेही साईड इफेक्टही होत नाहीत आणि केसांचे पोषण होण्यासही त्याची चांगली मदत होते . १ . घरगुती गरम तेलाचे उपचार यासाठी तुम्हाला दोन चमचे बदाम तेल , ऑलिव्ह ऑईल आणि २ चमचे खोबरेल तेल लागते . ही सगळी तेले एकत्र करुन ती थोडीशी कोमट करा . मग या तेलाने मसाज करा आणि केस टॉवेलने बांधून ठेवा . २ . अंड्याचा बलक आणि पाणी यासाठी तुम्हाला २ अंड्यांचे बलक लागतील . हे बलक वाटीत घेऊन त्यामध्ये ३ चमचे पाणी घाला . हे मिश्रण योग्य पद्धतीने ढवळा . हे मिश्रण ३० मिनिटांसाठी केसांना लावून ठेवा . त्यानंतर डोके साध्या पाण्याने धुवा . ३ . अंडे , दही आणि मधाचे मिश्रण २ अंडी , १ चमचा मध आणि २ चमचे दही घ्या . आधी अंडे फेटून घ्या त्यानंतर त्यात मध आणि दही घाला . त्याची चांगली पेस्ट झाल्यावर ती केसांना लावून ठेवा . ३० मिनिटांनी केस साध्या पाण्याने धुवून टाका . ४ . मध आणि व्हेजिटेबल ऑईल यासाठी दोन चमचे मध आणि दोन चमचे व्हेजिटेबल ऑईल गरजेचे आहे . ही पेस्ट केसाला १५ मिनिटे लावून ठेवा आणि त्यानंतर शाम्पूने केस धुवून टाका . यामुळे केसांचा कोरडेपणा दूर होण्यास मदत होईल .


अक्षय कुमार ज्या सिनेमांची निवड करतो ते सिनेमे फार वेगळे असतात . सहसा असे सिनेमे करायला कोणी धजावत नाही ते सिनेमे हा खिलाडी कुमार करतो . देशभक्तीपर आणि सत्य घटनेवर आधारीत सिनेमे करण्याकडे त्याचा अधिक कल असतो . यावेळी त्याची नजर ऑलिम्पिक सूवर्ण पदकावर पडली आहे . हाच आहे खिलाडी कुमारचा आगामी सिनेमा . अक्षय कुमार रितेश सिधवानी आणि फरहान अख्तर यांच्या निर्मितीमध्ये बनणारा गोल्ड या सिनेमात काम करणार आहे . या सिनेमाचे दिग्दर्शन रीमा कागती करणार आहे . १९४८ मध्ये लंडनमध्ये झालेल्या १४ व्या ऑलिम्पिकची कथा आहे . या १४ व्या ऑलिम्पिक खेळात स्वातंत्र्यानंतर भारताला पहिले सूवर्ण पदक मिळाले होते . ही त्याचीच कथा आहे . अक्षयचा हा गोल्ड सिनेमा २०१८ च्या स्वातंत्र्य दिनी येणार आहे . स्वतः अक्षयने याचा पहिला पोस्टर त्याच्या ट्विटर अकाऊंटवर शेअर केला आहे . आता त्याचा हा सिनेमा नवीन काय घेऊन येतो हे २०१८ मध्येच कळेल . निर्माता आणि दिग्दर्शक करण जोहरचा नावाजलेला चॅट शो ‘कॉफी विथ करण’ लवकरच प्रेक्षकांच्या भेटीला येणार आहे . शोमध्ये नेमकी कोण कोणते कलाकार येणार आहेत याबद्दल उत्सुकता अनेकांमध्ये आहे . आता यात अक्षय कुमार आणि ट्विंकल खन्ना हे जोडपेही येणार असल्याची चर्चा सिनेवर्तुळात सुरु आहे . पहिल्यांदाच अक्षय आणि ट्विंकल एकत्र या शोमध्ये जाणार आहेत .


कर्णधार विराट कोहलीचं आक्रमक शतक आणि त्याला शेवटच्या फळीतल्या फलंदाजांनी दिलेली साथ या जोरावर भारताने सेंच्युरिअन कसोटीत आपलं आव्हान कायम राखलं आहे . आफ्रिकेच्या ३३५ धावसंख्येचा पाठलाग करताना भारताने तिसऱ्या दिवसाच्या खेळाला सुरुवात केली . मात्र पहिल्या कसोटीत धावांची बरसात करणारा हार्दिक पांड्या या कसोटीत विराट कोहलीची साथ देऊ शकला नाही . चोरटी धाव घेण्याच्या प्रयत्नात हार्दिक धावबाद झाला . यानंतर विराट आणि आश्विन यांच्यात झालेल्या अर्धशतकी भागीदारीमुळे भारताने २५० धावसंख्येचा टप्पा ओलांडला खरा , मात्र आश्विनला माघारी धाडण्यात यश आल्यानंतर भारताचा डाव परत कोलमडला . पहिल्या सत्रापर्यंत भारताने ८ गड्यांच्या मोबदल्यात २८७ धावांपर्यंत बाजी मारली होती . अखेर विराट कोहलीच्या दीडशतकी खेळीच्या जोरावर भारताने पहिल्या डावात ३०७ धावांपर्यंत मजल मारली . पहिल्या डावात आफ्रिकेने नाममात्र २८ धावांची आघाडी घेतली , मात्र दुसऱ्या डावात आफ्रिकेची सुरुवात काही चांगली झाली नाही . एडन मार्क्रम आणि हाशिम आमला हे दोन फलंदाज झटपट माघारी परतले . जसप्रीत बुमराहच्या गोलंदाजीवर दोन्ही फलंदाज पायचीत झाले . मात्र यानंतर डीन एल्गर आणि एबी डिव्हीलियर्स जोडीने आफ्रिकेचा डाव सावरला . या दोघांनीही दुसऱ्या सत्राच्या अखेरीस अर्धशतकी भागीदारी केली . या भागीदारीच्या जोरावर आफ्रिकेने चहापानापर्यंत २ / ६० अशी मजल मारली . यानंतर सामन्यात पावसाने हजेरी लावल्यामुळे पंचांनी काहीकाळासाठी खेळ थांबवला . पावसाचा जोर ओसरल्यानंतर सामना पुन्हा एकदा सुरु करण्यात आला , मात्र अंधुक प्रकाशामुळे खेळात व्यत्यय येत असल्यामुळे पंचांनी दोन्ही संघातील खेळाडूंच्या सहमतीने तिसऱ्या दिवसाचा खेळ थांबवण्याचा निर्णय घेतला .


महाराष्ट्राचे मुख्यमंत्री देवेंद्र फडणवीस त्यांच्या राजकारणाच्या कारकीर्दीमध्ये उल्लेखनीय कामगिरी करत असतानाच त्यांची पत्नी अमृता फडणवीस यांच्या व्यक्तिमत्त्वाचे विविध पैलूही अनेकांसमोर येत आहेत . अमृता फडणवीस या एक चांगल्या गायिका आहेत हे तर सर्वांनाच ठाऊक आहे . पण आता गायनासोबतच त्या लवकरच अभिनय क्षेत्रातही पदार्पण करतील अशी शक्यता वर्तवण्यात येत आहे . अमृता फडणवीस आणि बिग बी अमिताभ बच्चन यांच्यावर चित्रीत झालेला एक म्युझिक व्हिडीओ लवकरच प्रेक्षकांच्या भेटीला येणार आहे . वाचाः १० वर्षांनंतर अमिताभ आणि अक्षय एकत्र दक्षिण मुंबईतील ऑपेरा हाऊसमध्ये या व्हिडीओचे चित्रीकरण नुकतेच पार पडले . या व्हिडिओच्या चित्रीकरणाच्या वेळी अमृता फडणवीस यांचा एक निराळाच अंदाज पाहायला मिळाला . लाल रंगाचा ड्रेस ( वनपीस ) आणि हाय हील्समध्ये अमृता फडणवीस कोणा एका अभिनेत्रीलाही चांगलीच टक्कर देतील असेच वाटत होते . बिग बी अमिताभ बच्चन यांनी त्यांच्या ट्विटर अकाऊंटवरुनही या व्हिडिओच्या चित्रीकरणाबाबतचे ट्विट केले होते . याआधीही अमृता फडणवीस विविध कार्यक्रमातून गाण्याच्या माध्यमातून अनेकदा प्रेक्षकांसमोर झळकल्या आहेत . त्यामुळे आता या नव्या व्हिडिओद्वारे अमृता फडणवीस कोणत्या नव्या रुपात दिसणार हे पाहण्यासाठी प्रेक्षकांमध्येही उत्सुकता लागून राहिली आहे . मुंबई मिरर या इंग्रजी वृत्तपत्राने याबाबतची माहिती आणि एक छायाचित्र प्रसिद्ध केले आहे . ‘फिर से’ असं या म्युझिक व्हिडीओचे नाव असून अहमद खानने त्याचे दिग्दर्शन केले आहे . तर भूषण कुमार यांनी या व्हिडीओची निर्मिती केली आहे . “अमिताभ बच्चन प्रमुख असलेल्या परफॉर्मिंग आर्ट इन्स्टिट्यूटमध्ये अमृता फडणवीस यांना अॅडमिशन घ्यायचं आहे . या दोघांमध्ये एक संवादात्मक दृश्य आहे , असे एकंदर या व्हिडीओमध्ये दाखवण्यात येणार असल्याचे दिग्दर्शक अहमद खानने सांगितले आहे . तत्पूर्वी अमृता फडणवीस यांनी कुणार कपूरच्या ‘फिर से’ आणि प्रकाश झा यांच्या ‘जय गंगाजल’मध्ये पार्श्वगायन केलं आहे . आता लवकरच त्या आपल्या अभिनयाची झलक दाखवणार आहेत .


कर्करोगकारक द्रव्यांच्या संख्येत आता आणखी सात द्रव्यांची भर पडली असून त्यामुळे कर्करोगकारकांची संख्या २४८ झाली आहे असे एका नवीन संशोधनात म्हटले आहे . एकूण पाच विषाणू , एक रसायन व एक धातू द्रव्य यांचा त्यात समावेश आहे . पाच विषाणूंमध्ये एचआयव्ही टाइप १ , ह्य़ूमन टी सेल लिफोट्रॉपिक व्हायरस टाइप १ , एप्सटेन बार व्हायरस , कापोसी सारकोमा व मर्केल सेल पॉलीओमाव्हायरस यांचा समावेश असून कर्करोगकारक रसायनात ट्रायकोएथिलिनचा उल्लेख करण्यात आला आहे . कोबाल्ट व त्याची संयुगे व आयन्स कर्करोगकारकात असून अमेरिकी आरोग्य व मानवी सेवा खात्याच्या १४ व्या अहवालात या कर्करोगकारकांचा समावेश करण्यात आला आहे . जगातील १२ टक्के कर्करोग हे विषाणूंशी संबंधित असून त्यातील पाच विषाणूंवर अजून लस उपलब्ध नाही . त्यामुळे कर्करोग होऊ शकतो , असे यूएस नॅशनल इन्स्टिटय़ूट ऑफ एन्व्हरॉनमेंटल हेल्थ सायन्सेसच्या संचालक लिंडा बिर्नबॉम यांनी सांगितले . या संशोधनामुळे कर्करोग टाळता येण्यासाठी काही उपाययोजना शक्य आहेत . कोबाल्ट व टीसीई रसायनांशी संपर्क टाळणेही शक्य आहे . ज्या पाच विषाणूंचा यादीत समावेश केला आहे त्यामुळे वीस प्रकारचे कर्करोग होऊ शकतात . एचआयव्ही १ हा असुरक्षित लैंगिक संबंधातून पसरतो . संसर्गित पेशींमुळे ह्य़ूमन टी सेल लिफोट्रॉपिक विषाणू पसरतो . सुयांचा वापर , स्तनपान असुरक्षित लैंगिक संबंध यातून त्याचा प्रसार होतो . एपस्टेन बार विषाणू लाळेतून पसरतो . ९० टक्के लोकांना त्याची लागण होते पण सर्वानाच लक्षणे दिसत नाहीत . कारोसी सारकोमा हा लाळेतून पसरतो व लैंगिक संबंधातूनही विशेष करून पुरुष - पुरुष संबंधातून पसरतो . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )